Gœrlingen - Wikipedia, entziklopedia askea.\n48°47′46″N 7°04′57″E / 48.7961°N 7.0825°E / 48.7961; 7.0825Koordenatuak: 48°47′46″N 7°04′57″E / 48.7961°N 7.0825°E / 48.7961; 7.0825\nHellering-lès-Fénétrange, Hilbesheim, Sarraltroff, Baerendorf, Kirrberg eta Rauwiller\n108 (%50.2) 119 (%55.3)\nGœrlingen Frantziako udalerria da, Rhin Beherea departamenduan dagoena, Ekialde Handia eskualdean. 2013an 244 biztanle zituen.\n2007an Gœrlingen udalerrian erroldatutako biztanleak 244 ziren. Familiak 94 ziren, horien artean 20 pertsona bakarrekoak ziren (20 bakarrik bizi ziren gizonak), 31 seme-alabarik gabeko familiak ziren, 39 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 100 etxebizitza zeuden, 94 familiaren etxebizitza nagusia ziren, 2 bigarren erresidentzia ziren eta 4 hutsik zeuden. 79 etxeak ziren eta 22 apartamentuak ziren. 94 etxebizitza nagusietatik 64 bere jabearen bizilekua ziren, 29 alokairuan okupaturik zeuden eta 1 doan lagata zegoen; 2 etxek bi gela zituzten, 13 etxek hiru zituzten, 23 etxek lau zituzten eta 57 etxek bost zituzten. 92 etxek euren parking plaza propioa zuten azpian. 40 etxetan ibilgailu bat zegoen eta 45 etxetan bat baino gehiago zituzten.\nGœrlingen udalerriko biztanleria-piramidea 2009an .\n2007an lan egiteko adina zuten pertsonak 147 ziren, horien artean 109 aktiboak ziren eta 38 inaktiboak ziren. 109 pertsona aktiboetatik 102 lanean zeuden (60 gizon eta 42 emakume) eta 7 langabezian zeuden (3 gizon eta 4 emakume). 38 pertsona inaktiboetatik 17 erretiraturik zeuden, 8 ikasten zeuden eta 13 "bestelako inaktibo" gisa sailkaturik zeuden.\n2009an Gœrlingen udalerrian 95 unitate fiskal zeuden, 236,5 pertsonek osaturik. Pertsona bakoitzeko diru-sarrera fiskalaren mediana urteko 16.434 euro zen.\n2000. urtean Gœrlingen udalerrian 7 nekazaritza-ustiategi zeuden.\nHellering-lès-Fénétrange (2,0 km)\nHilbesheim (2,4 km)\nRauwiller (2,6 km)\nSarraltroff (2,8 km)\nKirrberg (3,3 km)\nOberstinzel (3,6 km)\nOrriaren azken aldaketa: 21 otsaila 2021, 03:24.


Ekosexualak • ZUZEU\nHamaika ikusteko jaio garela badakigu, eta hala ere, egunero begiak zabal-zabalik uzten dizkidan zerbait entzutebn dut. Sexuaz zerbait entzun edo ulertu nuen lehen aldian umea nintzen oso, eta ugalkortasunaren haritik jaso nuen lehen azalpena; heterosexualitatea ezagutuko nuen beranduago. Ondoren homosexualitatearen berri ere izan genuen, baita aurreko bietan modu itxi batean sailkatzen ez den jendea ere badagoela, bisexualak. Transexualak ez ziren jaio bere generoari egokitzen zaien gorputzarekin. Helduak gogoko dituztenak daude, edo umeak, edo animaliak. Asexualak ere bai, ez ditu beste inork sexualki erakartzen. Sexuaz gozatzeko beste mila modu eta joera daude…\nBaina ekosexualak? Hori berria da.\n2008an hasi omen zen, zehazki. Hasieran korronte artistikoa zen beste ezer baino gehiago, Lurra emankortasunaren ikur gisa gurtzen zuena. Azkenean mugimendu ekologista batean bihurtu da, eta orientazio sexual propioa garatu dute. Hala azaltzen dute beren izaera manifestu batean: “Lurra gure maitalea da, eta maitasunez tratatzen dugu. Maiteminduta gaude. Amodioa egiten dugu Lurrarekin. Lurra, ura, haizea eta sua maite ditugu. Zuhaitzak besarkatzea gustatzen zaigu, lurra gure oinekin laztantzea, elkarrizketa erotikoak izaten ditugu landareekin“. Azkeneko puntu horrek asko tentatu nau, frogatzeko asmoa daukat. Ziur naiz landareak fundamentu gehiagorekin heziko direla lizunkeria pikanteak entzunda musika klasikoa eta horrelako tontakeriekin baino.\nEkosexual ezberdinak daude. Batzuentzako beraien sexu hautu primarioa da, beste batzuentzako ez. Hau da, zure joera sexuala dena delakoa dela ere, ekosexual bihurtu zaitezke.\nHasieran onartu behar dut grazia egin didala, halakoak baikara pertsonak askotan, ezezaguna zaigunak ikaratzen gaitu, edo trufa egiten diogu. Berehala onartu naiz akatsaz. Manifestuan esaten dute mundua salbatuko dutela beraien amodio gaitasunaren laguntzaz, eta hori bai ez dudala sinesten. Baina naturarekin tamaina horretako konexioa lortuz gero, nirvanara inguratzeko gaitasun hori banu, ez al nintzateke zoriontsua izango? Naturaz denok gozatzen dugu… baina sexualki? Bizitza oraindik ere ederragoa litzateke. Leihotik basora begira jarri naiz…\nGainera, ekosexual bihurtuko banintza beste ekosexual euskaldun bati “baratze bat nahi deizut egin amets sekretuenekila” abestu ahalko nioke metaforarik gabe.\nekologismoa, ekosexualak, Mundua, natura, plazera, sexua, sexualitatea\nZer duzu buruan “Ekosexualak”-ri buruz\nXerapio 2016-11-08 15:39\nPepinoarekin masturbatzeak badu jada bere izena! Bazen ordua… 🙂


Pneumatica - Trabajos de investigación - 493 Palabras\nPáginas: 2 (493 palabras) Publicado: 5 de marzo de 2013\n-3 bia eta 2 posizioko balbula banatzailea. Malguki bidezko itzulera eta paalanka bidezko aktibazioa etanormalean itxita.\n- Efektu bakuneko zilindroa.\nPalanka zapaltzean balbula banatzaileaaktibatzen da eta aire konprimitua pasatzen da eta efektu bakuneko zilindroa A+ pozisiora mugitzen da. Palanka askatzean malgukiaren bidez balbula banatzailea normaleko posiziora mugitzen da eta zilindroaA- posiziora mugitzen da.\n-3 bia eta 2 posizioko 2 balbula banatzaile. Pultsagailu bidez aktibatzen da etamalguki bidez dauka izulera. Normalean itxita.\n- 2 Norabide bakarreko fluxu erregulatzaileak.\n- Efektu bikoitzeko zilindroa.Funtzionamendua:\nA balbula banatzailea sakatzean zilindroko zurtoina A+ posiziora doa baina poliki-poliki, aire poliki ateratzen delakofluxu erregulatzailetik.\nB balbula banatzailea sakatzean, airea azkar sartzen da baina beste aldetik poliki ateratzen denez fluxu erregulatzaileagatik, zurtoina astirojoaten da A- posiziora.\n-3 bia eta 2 posizioko 4 balbula banatzaile. Pultsagailu bidez aktibatzen da eta malguki bidez dauka izulera. Normalean itxita.- 2 Norabide bakarreko fluxu erregulatzaileak.\n- Efektu bikoitzeko zilindroa.\n- 2 EDO balbula.\nA edo B balbulak sakatzean zilindroaren zurtoina A+ posizioramugitzen da, baina astiro, airea astiro ateratzen delako fluxu erregulatzailea daukalako. C edo D balbulak pultsatzean zilindroaren zurtoina A- posiziora doa , baina astiro, airea beste aldetik poliki...


Escrito el 18 de Abril de 2018 en vasco con un tamaño de 4,4 KB\nEuskeldun batzokijaren estatutuak (1894) Testu mota hau historikoa da, interpretatu gabea, zuzena da. Egituraren arabera juridikoa da, baina oinarri politikoak ditu. Bizkaitar aldizkari bat argitaratu zuen, hau Sabino Aranak sortu zuen 1893an Bilbon. Euskaraz eta gaztelaniaz argitaratu zen. Lehen aldizkari euskal nazionalista izan zen. 1895.Urtean gobernua debekatu zuen. Testua publikoa da. Hartzaileak Euskal Herriaren aldekoak, foruen defendatzaileak, abertzaleak eta katolikoak ziren, bereziki bizkaitarrak. 1894-05-24 errestaurazioaren garaian egin zen, industrializazioaren urteetan, foruak deuseztatu ziren. Bilbon egin zen,aldizkariaren egoitza zelako eta lehen batzokia sortu zen hirian (posta kalean).\nHelburua (1.Art): Batzokiaren definizioa eta helburua: Bizkaiko abertzaleen batasuna\nAraudia (2.Art): Sabino Aranak idatzitako estatutuak. Batzokia batzar baten menpe geratzen da\nJaungoikoa eta Lagizona gobernuburuaren azalpena (3, 4 eta 5 art)\n: Bizkaiko katolikoek (3. Art), birsortua, lege tradizionaletan oinarrituta, euskararen ofizialtasuna osatuta, euskararen ofizialtasuna (4. Art), gauza jainkotiarren eta gizatiarren arteko harremana (5. Art)\nOrdena erlijioaren eta politikaren arteko bereizketa (6. Art)\nErlijioaren, elizaren nagusitasuna (7. Art)\nHerrialdeen elkartzea, Euskal Herrian. Euskera osatzeko, bakoitzaren autonomia murriztu gabe (8. Art)\nLarramendiren literatura mitikoa izan zen testu honen aurrekari bat, XIX. Mendeko literatura foruzale erromantikoa XIX.Mendean zehar nazionalismoa iragarri zuten formulazioak. (JARRAIAN)\nForuak kentzeko prozesua XIX. Mendearen zehar izan zen. Aurretik Larrazabalek hitzaldi bat eman zuen\nEstatu nazio moderatuaren eraketa, liberalismo politikoaren adierazle izan zen. Europan nazionalismoa hiri hauetan ikusi zen: Alemania, Italia, Grezia, Belgika, Espainia, Katalunian… Itsasoaren beste aldean gudak zeuden, Espainiako kolonietan, zehatz mehatz, Independentzia gerrak eta horrek galera ekarri zuen. Politikan alderdi berriak sortu ziren Espainian eta tradizionalen aurrean kokatu ziren. Industrializazioa Euskal Herrian, inmigrazioa handitu zen eta kanpotik ideologia berriak heldu ziren.\nTestu hau idatzi zen gehien ere gizartea hautsi zelako, tradizionalen eta berrien artean. Abertzaletasun etnizalea eta baserri zalea sortu zen. Modernotik babesteko beharra zegoen. Liberalismo foruzaleek errebindikazioak zituzten: Itun ekonomikoa bermatzea eta librekanbismoa.\nTestu honen ondorioz Eusko Alderdi Jertzailea sortu zen eta batzokiaren sarea sortu zuten. Abertsaletasuna hedatu zuten EAJren bitartez eta beste alderdi politiko batzuk sortu ziren. Parte-hartzeko bultzatu zuen Sabino Aranak eta hauteskundetara aurkeztu ziren. Sabino Arana (kontzejala) eta alkate bat (mundakakoa), Ramon de la Sota Gorteetako diputatu bizkaitarra. Bi joera nabarmentzen ziren: Ortodoxoa, independentista eta moderatua, autonomizalea.\nTestu hau oso garrantzitsua da, abertzaletasuna hedatu zen gizartean batzokiei esker. EAJ lehenengo alderdi politiko abertzalea izan zen, tradizionala egitura modernoarekin. Ordezkaritza politikoa oso laster egin zuten. Iraupen politikoa arazo eta oztopo guztien gainetik egon zen: haustura, Primo de Rivera diktadura, frankismoa… oso indar politiko handia zuen; lehen lehendakaria (Agirre) eta Frankismoaren ostean lehen mailako alderdia izan zen.\neuskeldun batzokija testu iruzkina 11.testua euskaldun batzokijaren estatutuak EUSKELDUN BATZOKIJAREN ESTATUTUAK (1894) testu iruzkina Euskeldun batzokijaren estatutuak iruzkina 11. testu iruzkin 11. EUSKELDUN BATZOKIJAREN ESTATUTUAK (1894) euskeldun batzokijaren estatutuak


Abzac (Gironda) - Wikipedia, entziklopedia askea.\nCoutras, Les Artigues-de-Lussac, Lussac, Sablons, Saint-Denis-de-Pile eta Saint-Médard-de-Guizières\n974 (%50) 963 (%49.4)\nAbzac (okzitanieraz Abzac, frantsesez eta ofizialki: Abzac) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 1722 biztanle zituen.\n2007an Abzac udalerrian erroldatutako biztanleak 1.722 ziren. Familiak 733 ziren, horien artean 202 pertsona bakarrekoak ziren (103 bakarrik bizi ziren gizonak eta 99 bakarrik bizi ziren emakumeak), 222 seme-alabarik gabeko familiak ziren, 206 seme-alabak dituzten bikoteak ziren eta 103 seme-alabak dituzten guraso-bakarreko familiak ziren.\n2007an 822 etxebizitza zeuden, 731 familiaren etxebizitza nagusia ziren, 19 bigarren erresidentzia ziren eta 72 hutsik zeuden. 689 etxeak ziren eta 125 apartamentuak ziren. 731 etxebizitza nagusietatik 469 bere jabearen bizilekua ziren, 244 alokairuan okupaturik zeuden eta 18 doan lagata zeuden; 22 etxek gela bat zuten, 54 etxek bi zituzten, 116 etxek hiru zituzten, 218 etxek lau zituzten eta 321 etxek bost zituzten. 556 etxek euren parking plaza propioa zuten azpian. 320 etxetan ibilgailu bat zegoen eta 311 etxetan bat baino gehiago zituzten.\n2007an lan egiteko adina zuten pertsonak 1.064 ziren, horien artean 796 aktiboak ziren eta 268 inaktiboak ziren. 796 pertsona aktiboetatik 710 lanean zeuden (385 gizon eta 325 emakume) eta 86 langabezian zeuden (32 gizon eta 54 emakume). 268 pertsona inaktiboetatik 100 erretiraturik zeuden, 69 ikasten zeuden eta 99 "bestelako inaktibo" gisa sailkaturik zeuden.\n2009an Abzac udalerrian 739 unitate fiskal zeuden, 1.773 pertsonek osaturik. Pertsona bakoitzeko diru-sarrera fiskalaren mediana urteko 15.778,5 euro zen.\n2007an zeuden 72 komertzioetatik, 2 erauzte enpresak ziren, 2 janari enpresak ziren, 11 bestelako produktu industrialen fabrikazioko enpresak ziren, 13 eraikuntza enpresak ziren, 18 ibilgailuen saltze eta konpontze enpresak ziren, 4 garraio enpresak ziren, 4 ostalaritza eta jatetxe enpresak ziren, 1 finantziazio enpresa zen, 3 higiezinen enpresak ziren, 5 zerbitzu enpresak ziren, 6 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 18 zerbitzu publikoetatik, 1 posta bulegoa zen, 2 ibilgailuen konpontzeko eta nekazaritza tresnetako lantokiak, 1 igeltseroa, 3 margolariak, 2 zurginak, 4 iturginak, 1 argiketaria, 3 ile apaindegiak eta 1 jatetxe.\n2009an zeuden 5 establezimendu komertzialetatik, 2 okindegiak, 1 liburu denda zen, 1 etxerako tresna denda zen eta 1 altzari denda zen.\n2000. urtean Abzac udalerrian 26 nekazaritza-ustiategi zeuden, 406 hektarea erabiltzen.\nCoutras (2,7 km)\nLes Artigues-de-Lussac (5,1 km)\nGuîtres (5,4 km)\nMultimedia: Abzac (Gironde)\nBNF: 15256055z (data)


naiz: hedabidea zara - Maddi Sarasua nagusi Muskildin\nBertsulariak kadiretan jarririk saioa hasteko prest. © François Berland\nMaddi Sarasua Laskaraik irabazi zuen Muskildiko saioa, 327,5 punturekin. © François Berland\n326 punturekin, Patxi Hiriart Hiribarrenek lan polita egin zuen. © François Berland\nMaindi Murua Berra azkaindarra hirugarren sailkatu zen, 315 puntu bildurik. © François Berland\nGillen Hiribarrenek 304,5 puntu metatu zituen Xilabako bigarren kanporaketan. © François Berland\nPettan Prebende bosgarren lekuan gelditu zen, 271 punturekin. © François Berland\nOier Urreiztik 260 puntu eskuratu zituen Muskildiko saioan. © François Berland\nPatxi Hiriart eta Maindi Murua ariketa bete-betean. © François Berland\nRetour des files d’attente à Behobie


Goazen ortzimugaz haruztik\nGaueko orenik beltzena\nHaizearen imitazioneak lau urtaroetan\nEz lanik, ez lagun\nInguruan ditugun otsoek\nLehen orrialdea leitzen duzula\nZuk mozten dizkiezu hegoak\nHiri mortua (1)\nSehaska kanta (1)\nEz dakit barruan eraman ohi nuen\nNola ez dira, bada, ilun izanen\nBerriro haragiz jantzi\nPoeta sufietarik hasi eta Baudelaire-ren ziklo ospetsuraino, ardoak leku berezia ukan du literaturan, dela hedonismoaren erakusgarri, dela, harrigarria dirudien arren, argitasunaren filosofiaren bideratzaile bezala ere. Ardoaren memoria sentsazioen mailan gelditzen da, eta haren oroitzeko hitzak behar ditugu, eta hitzak oroitzeko kantua sortu zen: gure herri literaturan ez dira falta bertso bakikoak, ohituretan hain aratz ageri zaigun Lauaxetak berak badu dozena erdiren bat tabernako abesti, eta garaikide zuen Tomas Garbizu musikariak gorazarre egin zion ardoari eta, oro har, edari-abestiei. Testu gehienok, alabaina, errazago ekarriko digute Rabelais akordura, edo Carmina Burana-ko Cantico dei bebitori ezaguna, Omar Khayyam bat baino. Lagunarterako konposizioak dira gureok, ozen abestekoak, hordikeriaren atarikoak. Luigi Anselmi izan dugu, tabernak eta zurruteko lagunak ukatu gabe, ardoa maila liriko batean kokatu diguna: edalontzi hutsaren ondoan amets hautsia ageri zaigu, maitasunaren ardo isuri galdu horren ordezko baino ez da izan edalontzikoa. Egarria asetzeko edaten du eta hala ere berriz edatera behartua da, poetaren egarria, hau da, maitasun premia eta edertasun nahia, ase-ezina delako. Ez dago ordea inolako ihesbiderik edate honetan, Anselmi ez dabil paradisu artifizialaren bila. Egia da bere poema askok badutela halako lauso oniriko bat, baina orduan, lokartu ordez, atzarri egiten da zentzumena. Ardoak gure oinazea eztitu du, kontsolagarri izan zaigu, eta oreka aurkitu berri horretan emanen du poetak beila, gauak ez baitakar kontzientziaren iluntzea, gogoaren egunsentia baizik. Hala mintzatuko zaigu edan-urrien aurka, uler bedi zuhurtzia burgesaren kritikan.\nEdatea poetak mundu honetan kokatzeko daukan ezintasunaren adierazle ere bai baita, berariaz botatako zenbait irain gora-behera, Luigi Anselmi dotore ageri zaigu jarreretan, kultista hitzen hautuan, klasikozalea idazkeran. Ezaugarri hauetaz gainera, bere poesiaren bigarren ildo nagusia piztiek markatua da, bere zoo ilogiko, bai, baina sinbolikoak. Otsoek, hegaztiek, narrastiek amets giro bat sortzen dute, eta iduri luke elementu hauek —ardoaren logikan— eldarnioren batera eraman behar gintuzketela. Ez da horrelakorik. Piztiok, ardoak bezala, errealitatera garamatzate zeharbidez: otsoak egiten dira karrikaren jabe, hegaztiek ihes egiten dute, lipuek setiatzen dute hiria... Esan liteke Anselmiren metaforak gardenak direla beti, baina ez, haatik, unibokoak. Piztiak protagonista diren poemotan alegoriaz barnagoko sentimendu handi bat dago, telurikotasun orokor bat, ipurtargi, tximeleta, har, euli eta armiarmekin, naturaren izaki xeheenekin bat egiten duena liburuz liburu. Horrela bihurtzen zaigu, Luigi Anselmik bakarrik dakien alkimian, armiarma izar. Gure poetaren begiak, izan ere, txori gosetuak dira, eta besteok ezin atzeman dezakegun edertasuna dute elikagai.\nLuigi Anselmi (Bilbo, 1954) filosofia eta filologia ingelesa ikasia da, eta hizkuntza honek eraman zuen irakaskuntzara. Gaur egun euskarazko irakaslea da, eta euskarazkoaz gain badu obra poetiko bat gaztelaniaz ere, hainbat titulurekin.


Osasuna bermatu arte langileak ez direla geletara itzuliko ohartarazi diote sindikatuek Jaurlaritzari - Uriola.eus\nuriola.eus 2020-05-10 20:53 Ekonomia-Lana Bilbo\nELA, LAB, Steilas, CCOO eta UGT sindikatuek eskoletara bueltatzeko baldintzak negoziatzeko eskatu diote Eusko Jaurlaritzari.\nIkasturte amaierara begira ikastetxeetara itzultzeko plana aurkeztu du Hezkuntza Sailburuak joan den astean.\nHonen arabera, lehenak batxilergoko bigarren mailako ikaslea izango dira baita Lanbide Heziketako goi mailako zikloetako bi mailetako ikasleak eta Lanbide Heziketako oinarrizko eta erdiko mailetako bigarren mailako ikasleak; horiek guztiak maiatzaren 18an ikastetxeetara itzuli beharko dira.\nMaiatzaren 25ean ordea ikasle gehiagok egingo dute itzulera: batxilergoko lehen mailako ikasleak, Lanbide Heziketako oinarrizko eta erdiko mailetako lehen mailako ikasleak eta DBHko laugarren mailako ikasleak.\nNegoziatu eta landu gabeko plana dela salatu dute sindikatuek, izan ere, ez dira ikasle eta langileen osasuna bermatzeko baldintzak ematen eta ondorioz plana motz geratzen diren segurtasun irizpide orokor batzuk jasotzera mugatzen dela adierazi dute.\nHorrela, planean agertzen diren neurriak ikastetxeekin landu gabe eta neurri horiek abian jartzeko baliabideak aurreikusi gabe aurkeztu ondoren, maiatzaren 18an itzulera abian jartzea guztizko arduragabekeritzat jo dute sindikatuek eta Hezkuntza Sailari langileen ordezkariekin eskoletara presentzialki bueltatzeko baldintzak negoziatzeko eskatu diote.\nItzulera planak erakusten duen "inprobisazioa eta prezipitazioa" kontuan hartuta, erantzun bateratuago bat emateko aukerak aztertuko dituzte ELA, LAB, Steilas, CCOO eta UGT sindikatuek, hezkuntzako eragile desberdinekin harremanetan jarriz.


Intxaurrondoko Luisa Enea eremuan, Monseko kiroldegiaren ondoan , 48 etxebizitza libre eta 115 aparkaleku eraikitzeko egitasmoa dago\n| 2020-09-16 12:14:00\nInork ez du zalantzan jartzen Donostia dela etxebizitza eskubidearekin lotutako arazo gehien dituen euskal hiria. Izan ere, etxebizitza garestienak dituen Estatu osoko hiria gara. Errealitate gordin horren aurrean, administrazio publikoen erantzuna ez da nahikoa. Izan ere, babestutako etxebizitzen eskaria eskaintza baino askoz handiagoa da. Adibidez, duela gutxi ikusi genuen ia hamar mila pertsona Txomin Eneako alokairu sozialeko 162 etxebizitzetako bat eskatzen.\nEneko Goiaren etxebizitza-politika, bai lehen agintaldian, bai bigarrenaren hasiera honetan, oso eskasa izaten ari da. Etxebizitzaren prezioak sortzen dituen arazo larriei aurre egiteko, Donostian ez dago etxebizitza-politika aktiborik. Aitzitik, arazoak okerrera egiten jarraitzen du. Badirudi euren auzoak utzi eta kanpora bizitzera joatea dela irtenbide bakarra gero eta jende gehiagorentzat, batez ere gazteentzat, horrek Donostia bezalako hiri zahartu batentzat suposatzen duenarekin.\nIrtenbideetako bat da babestutako etxebizitzen udal-parkea handitzea, batez ere alokairu-erregimenean. Baina argi eta garbi esan behar da, babes ofizialeko etxebizitzei dagokienez, Goiaren helburua ahalik eta gutxien egitea dela, eta zentrotik zenbat eta urrunago egin hobe. Aldakoenean, esaterako, legez proiektatu daitezkeen babes ofizialeko etxebizitza kopuru txikiena proposatzen ari dira, eta gainera, trikimailu urbanistikoak bilatzen ari dira babestutako etxebizitzak Altzan egin daitezen eta ez Egian. Eta beste proiektu batzuetan, jarraian azalduko dugun bezala, espedienteak modu eskandalagarrian elaboratzen dira, babestutako etxebizitzarik eraiki ez dadin.\nIntxaurrondoko IN.03.3 Luisa Enea azpieremuko Hiri Antolamenduko Plan Bereziaren behin betiko onarpena eztabaidatu zen asteleheneko udal batzordeetan. Hemen, sustatzaile pribatu batek Monseko kiroldegiaren ondoan dauden Villa Luisa eta Villa Mi Capricho eraisteko asmoa du, 48 etxebizitza libre eta 115 aparkaleku eraikitzeko. Hau da, gure hirian dagoen etxebizitza berrien prezioa kontuan hartuta, milioi askoko hirigintza operazio batetaz ari gara.\nEta esaten dugu udala eskuzabalegia izan dela egon dela babeseko etxebizitzak sartu behar izatea salbuesteko, partida batzuk irrigarriak direlako. Hainbat kontu susmagarri daude, adibidez, bi Villak demolizio-lanen atalean 2.242 euro baino ez dituztela aurreikusten. Baina sumagarriena da urbanizazio-aurrekontuan sartuta egon beharko luketen eta txostenean agertzen ez diren zenbait partida daudela, hala nola goi-tentsioko linea bat lurperatzeko betebeharra. Joan den astelehenean EH Bilduk galdera bat egin genien hirigintzako arduradunei partida zehatz horri buruz, eta mutu geratu ziren.


Input-output analisia – Gizapedia\nInput-output analisia (sarrera-irteera analisia) ekonomia bateko sektoreen arteko harremanak aztertzen dituen teknika bat da. Horretarako input-output matrizetik abiatzen da, sektore baten ekoizpenetik beste sektoreek zenbat hartzen duten adierazten duena, familien kontsumorako hartzen den zatiarekin batera. Analisia bereziki erabilgarria da familien eskaeran izandako aldaketa batek ekonomia osoan duen eragina aztertzeko, sektore batek besteetan eragiten dituen aldaketak gehituz. Wassily Leontieff estatubatuar ekonomialariak izan zen input-output analisia garatu zuena, 1936tik aurrera; horregatik, Eknoomiako Nobel Saria eskuratu zuen 1973an.


[eibar] Fwd: Ospakizuna\nJuan Jose Araolaza jjaraolaza a bildua gmail.com\nAl, Uzt 15, 09:37:37, CEST 2019\nAurreko mezua (harian): [eibar] Fwd: Ospakizuna\nHurrengo mezua (harian): [eibar] Fwd: Ospakizuna\nIdea dut Markosek ezin etorria adierazi zula?\nElena Laka <burdinateplaza a bildua hotmail.com> igorleak hau idatzi zuen (2019 uzt.\n15, al. 9:17 AM):\n> A ber, Debarako zerrenda, neri urtetzen jatazenak:\n> Imanol Magro\n> Juan Jose\n> Josu Garate\n> Igual bai:\n> Oier A.\n> Asier Arregi\n> Baten bat ahaztu jata?\n> *Nork:* Gari Araolaza <gari a bildua eibar.org>\n> *Bidaltze-data:* 2019(e)ko uztailaren 15(a), astelehena 06:45\n> *Gaia:* Re: [eibar] Fwd: Ospakizuna\n> Orduan, Debarako leku-aldaketa konfirmatuta dago, ala?\n> Zenbat izango garen kontua badarama norbaitek?\n> Hau idatzi du Asier Arregi (geobiotek a bildua gmail.com) erabiltzaileak (2019\n> uzt. 13, lr. (19:55)):\n> Ieeepa, ez dakat erreza baina ahaleginduko naiz juaten...noizko baieztatu\n> bihako litzake?\n> El 12/07/2019 a las 18:36, leire narbaiza arizmendi escribió:\n> Bakotxak nahi daben, edo ahal dabena\n> josu garate <arkitetua a bildua gmail.com> erabiltzaileak hau idatzi du (2019 uzt.\n> 12, or. (17:19)):\n> Gitarrria... ta biolintxua!!!\n> El 12 jul 2019, a las 15:25, Oier Gorosabel Larrañaga <\n> txikillana a bildua eibar.org> escribió:\n> Me lo decichen ala me lo contachen? ;-)\n> Gittarrak eruangouz?\n> El 12/07/2019 a las 15:00, leire narbaiza arizmendi escribió:\n> Ogrosabel, akordau hari Mutrikuko bidaia itxitta daguala, kalbarixotik\n> juan bihar\n> Oier Gorosabel Larrañaga <txikillana a bildua eibar.org> igorleak hau idatzi zuen\n> (2019 uzt. 12, Otr 14:15):\n> Nere aldetik Deban fenomeno. Lekeitxiotik hurrago, eta freskuago!\n> Mozkorbus bat fletaizue, danak lafiauta itzultzeko moduan.\n> El 12/07/2019 a las 13:11, leire narbaiza arizmendi escribió:\n> Imanol, despliege horretan, autuena be konpontzen dogu!\n> Eibartarrak gara, ze uste dozu, ba?\n> IMANOL MAGRO , Eibartarrak-en bidez <eibartarrak a bildua postaria.com> igorleak\n> hau idatzi zuen (2019 uzt. 12, Otr 13:05):\n> A ze despliegea! Azpiegitura eta logistika ez dira arazo posta zerrenda\n> Ostegunean, ondo bidean, jai hartuko dut lanean. Beraz ez dut lehentasunik\n> Deba eta Eibar artean. Debak joan-etorriaren kontua du, beraz, hori ere\n> lotu beharko genuke, hamar auto ez eramateko.\n> En viernes, 12 de julio de 2019 11:21:06 CEST, Luistxo Fernandez <\n> lfernandez a bildua codesyntax.com> escribió:\n> Neu be apuntatzen naiz.\n> On Thu, Jul 11, 2019 at 6:10 PM leire narbaiza arizmendi <\n> 10 batendako enkargauko dot, afari-meriendia egitteko, 8rak aldera edo?\n> Hau idatzi du Oier Araolaza (oier a bildua dantzan.com) erabiltzaileak (2019 uzt.\n> 11, og. (17:26)):\n> Nik ez dakit oraindik. Badaukat gogoa zuekin batzeko, baina datorren\n> astean hainbat gauza batu zaizkit eta ez dakit denetara iristeko moduan\n> izango naizen.\n> On Thu, Jul 11, 2019 at 9:31 AM Gari Araolaza <gari a bildua eibar.org> wrote:\n> Ni ere bai!\n> Hau idatzi du Elena Laka (burdinateplaza a bildua hotmail.com) erabiltzaileak\n> (2019 uzt. 10, az. (19:32)):\n> A ber, zerrenda:\n> Obtener Outlook para Android\n> *From:* leire narbaiza arizmendi <txargain a bildua gmail.com>\n> *Sent:* Wednesday, July 10, 2019 11:41:27 AM\n> *To:* Eibartarrak zerrenda\n> *Subject:* Re: [eibar] Fwd: Ospakizuna\n> Orduan, 18xan bai. Kasino bi dagoz Eibarren, Bizikleta plazakuan, ezta?\n> Ia, ni arduratuko naiz enkargatzen. Baina jakin bihar dot zenbat izango\n> garan. Zelan egingo dogu hori?\n> Bloga izan, ez izan, lukerra izanda be, danok ondo etorrixak!\n> leire, kontaketan\n> Hau idatzi du Zapiain Markos (mzapiain a bildua gmail.com) erabiltzaileak (2019\n> uzt. 9, ar. (21:47)):\n> Imanol, ez da beharrezkoa bloga\n> Nik datorren astean ezin dut baina irailekoa ez zait ahaztuko, Kafe\n> Antzokian, Agapen edo beste edonon; ospatu beharra dago\n> Hau idatzi du IMANOL MAGRO , Eibartarrak-en bidez (\n> eibartarrak a bildua postaria.com) erabiltzaileak (2019 uzt. 9, ar. (19:18)):\n> Bloga edukitzea beharrezkoa al da afarian agertzeko? Lagun batentzat da.\n> En martes, 9 de julio de 2019 17:32:30 CEST, Iban Arantzabal\n> <iarantzabal a bildua goiena.eus> <iarantzabal a bildua goiena.eus> escribió:\n> Ba ederto 18koa.\n> Irailekoa jakitzeko gogoz. Kafe antzokian?\n> Elena Laka <burdinateplaza a bildua hotmail.com> erabiltzaileak hau idatzi du\n> (2019 uzt. 9, ar. (17:22)):\n> Ederto 18koa eta irailekoa!\n> *From:* Oier Gorosabel Larrañaga <txikillana a bildua eibar.org>\n> *Sent:* Tuesday, July 9, 2019 5:05:48 PM\n> *To:* eibartarrak a bildua postaria.com\n> Nik neuk be uzt 18xan ahal izango neuke. Fetxa seiñalatu horretarako,\n> baiña, ezin hori-gorriz jantzitta juan (oiñ hórrek frakok etxataz sartzen).\n> El 09/07/2019 a las 11:31, Josu Mendicute escribió:\n> Ados Leire. Irailekua bale, baina orain bebai!\n>  18an sukalderako prest\n> El 9 jul 2019, a las 11:12, leire narbaiza arizmendi <txargain a bildua gmail.com>\n> Iturrik arazuak dittu posta zerrendako mezuekin, eta  hauxe bialdu desta:\n> Aupa, Leire.\n> Ez dakit nire mezuak iristen ote diren zerrendara, zeren baten bat bueltan\n> etorri zait.\n> Egingo dugu hitzordu bat datorren astean? 18an edo 19an, adibidez? Eta\n> ahal duenak ahal du eta kitto. Ez dirudi eta jendea libre dagoenik\n> Egin dezagun afari-merienda bat bertako taberna batean. Adibidez, Casino\n> Artista Eibarres izenekoan (mendeurrena egin duela irakurri nuen aurreko\n> Oso idea ona iruditzen jata. Afari-meriendia datorren astian. Eta\n> iraillian Kafe Antzokixan!\n> Danerako gagoz!\n> Mezu gehiago ez jasotzeko, idatzi hona: eibartarrak-owner a bildua postaria.com\n> GOIENA KOMUNIKAZIO TALDEA KOOP. ELKARTEAK datu pertsonalak babesteko\n> araudia betetzen du. Kontsultatu gure pribatutasun politika.\n> Oier Araolaza Arrieta - oier a bildua dantzan.com


Informatikako adituek ohartarazi dute "Kama Sutra" izeneko birusa hedatu dela sarean | Consumer\nInformatikako adituek ohartarazi dute "Kama Sutra" izeneko birusa hedatu dela sarean\nOtsailaren 3an eraso egiteko programatuta dagoen zizare bat da. Adituek iragarri dute erasandako ekipoetatik fitxategiak ezabatuko dituela.\nInformatikako hainbat adituk ohartarazi zuten “Kama Sutra” izeneko birus informatiko bat zabaltzen hasi dela Interneten. Birus horrek material pornografikoa eta jarrerei buruzko eskuliburu zaharraren erreferentziak dituela ziurtatzen die erabiltzaileei.\nBirusa mezu elektroniko batean iristen da, goiburu iradokitzaileekin, hala nola “Miss Lebanon 2006”, eta Kama Sutra, jarrera sexualak azaltzen dituen eskuliburu indiar zaharra, aipatzen dituen testu bat, F-Secure segurtasun informatikoko enpresak jakinarazi zuenez. Izan ere, hark jakinarazi zuen zizare horren izen teknikoa W32/Nyxem-E dela.\nSophos birusen aurkako enpresako Graham Cluleyk esan zuen zizareak “jendeak bere ordenagailuetan eduki sexuala jasotzeko duen gogoa jaten duela”. Eta, azken berrien arabera, primeran egiten du, W32/Nyxem-E mundu osoko sistema informatikoetan mehatxurik ohikoena bihurtu baita azken 24 orduetan, F-Secure eta Trend Mikoren arabera.\n“Kama Sutra” bere buruari kopiatzen zaio eta erabiltzailearen helbide-agenda erabiliz birbidaltzen da. Arrisku nagusia da otsailaren 3an eraso egiteko programatuta dagoen zizare bat dela, adituek iragarri baitute kutsatutako ordenagailuetatik fitxategi batzuk ezabatuko dituela, besteak beste, Officeko dokumentuak, esan zuen F-Secureko ikerketa-zuzendariak, Mikko Hypponek.\nbirus kama sutra-eu propagación-eu


Greenpeace-ko bolondresak ikastetxean - Magale Ikastetxea colegio concertado trilingüe en Urnieta\nGreenpeace-ko bolondresak ikastetxean\nGREENPEACE-KO BOLONDRESEN HITZALDIA ALDAKETA KLIMATIKOARI BURUZ\nGaurko egunean klima aldaketari buruzko sentsibilizazio hitzaldi interesgarria izan dugu Magale– Salestar ikastetxean. Greenpeaceko bi boluntariok, Nicolas alemaniarrak eta Miren donostiarrak, gizakiaren eraginaren ondorioz natura eta planeta jasaten ari diren arriskuei eta ondorioei buruzko aurkezpena egin dute. Planetaren egoera orokorrari buruzko argazkia eskaintzeaz gain, horri aurre egiteko eta kalte handiagoak ez eragiteko moduari buruzko zertzelada batzuk ere eskaini dizkiete hizlariek gure ikasleei. Hitzaldia oso interesgarria izan da ikasleentzat eta irakasleentzat, eta kontzientziak astindu eta gaiari buruz ikasteko balio ere izan du.\nModu horretan, hiru zatitan banatuta egon da solasaldia. Lehenik eta behin, Nicolas alemaniarrak planetaren egungo egoeraren laburpena egin du, baso-sute handiak, bero-boladak, lehorteak, betiereko izotzaren galera, ozeanoen beroketa eta azidotzea eta abar aipatuz. Ondoren, gizakiak maila instituzionalean hartutako akordioak, txostenak eta konpromisoak azaldu ditu, hala nola Parisko Akordioa edo beste hainbat txosten, argi eta garbi erakusten dutenak gizakiak ez duela behar adina egiten planeta salbatzeko.\nAzkenik, Miren donostiarrak planetaren hobekuntzan laguntzeko pertsonok ditugun aukerak aurkeztu ditu, eraldaketa energetikoari, hiriko mugikortasunari, kontsumoari eta elikadurari dagokienez. Oso hitzaldi interesgarria.


Moneta Zirkulatzailea - FNMT\nIrudi latente laukoitza\nMetal monetaren ekoizpena (bai zirkulatzailea eta baita bildumakoa ere) DZFN-MEE-k daukan ekoizpen linea garrantzitsuenetariko bat da. Madrilgo Ceca-ko* zuzeneko oinordeko bezala, XV. mendeko lehen historia erreferentziekin, bere Monetaren sailean entitateko tradizio handienekoa da. Espainiako Altxor Publikoarentzat metal monetaren ekoizpena egiteaz gain, beste edozein herrialde, enpresa edo partikularrak eskaturiko lanak ere egiten ditu.\nMoneta zirkulatzailearen ekoizpen prozesuak sinbiosi perfektu bat sortzen du grabatuaren milurteko artea, txanpongintza eta industria prozesua aurreratuenen artean. Aurrerapen handia dago materialen teknologia eta kudeaketan, trazabilitatean, robotika eta automatizazioan, azken helburua monetei kalitate eta segurtasun altuena ematea delarik.\nMoneta zirkulatzailearen txanpongintza azken generazioko prentsekin egiten da, hauetan aurreformaketa diskoak torkulu batekin mantentzen direlarik, monetaren molduraren burutzeari laguntzeko. Eta moneten diseinuak horrela eskatzen badute, kantuetan ere motiboak ager daitezke, hauek ere torkulu bidez egingo direlarik.\nProduktuaren azken konfigurazioa, ospel metala trokelaren aurrealdeko, atzealdeko eta galanda formetara egokitzean lortzen da, txanpongintzaren unean, trokelak mugimenduarengatik igortzen duen presioa erabiliz.\n2004 urtetik aurrera, EBeko estatuek aukera daukate bi urtero 2 euroko oroitzapenezko moneta bat zirkulazioan jartzeko, hauek normalean zirkulazioan dauden txanponen atzealde desberdin bat izango dutelarik. Txanpon hauek legezko erabilera daukate Eurogune guztian. Zirkulaziorako zuzenduak ez dauden euro txanponak bildumarako txanponak deitzera pasatzen dira.\nEuro monetaren ekoizpena diru-molde data 1999-2017 (PDF - 59 KB)\nEuro monetaren ekoizpena diru-molde data (2 Euros Conmemorativa) 2005-2017 (PDF - 24 KB)\nEuroset ekoizpena eta urteroko Euroset Proof 1999-2017 (PDF - 17 KB)\n30 Euros / 20 Euros / 12 Euros moneten ekoizpena 1994-2017 (PDF - 24 KB)\nAraudia eta estekak\nEuropako Banku Zentrala: Txanponak eurotan\nEuropako Batzordea – Euroaren aurpegiaren diseinua Espainiarentzat (ingelesez)\nEspainiako Bankua: Oroitzapenezko eta bildumako txanponak\nBOE - Ministerio-agindua (EHA/2472/2009)\nDZFN-MEE-ko Monetaren Sailak diseinu eta ekoizpeneko azken teknikak erabiltzeko ahalmena dauka kalitate eta eraginkortasun handiena lortu ahal izateko, horrela monetari segurtasun neurri handienak ematen dizkiolarik. Honen adibideak jada ezagunak diren moneta bimetalikoak eta irudi estalien sartzea dira, azken hau patentaturiko garapen propio bat delarik.\nSegurtasun teknika berrien aurrerape- neko adibide bat, irudi estalia bezala ezagutzen den garapena da. Elementu hau doitasun handiko grabatu baten bitartez aplikatzen da, zenbakizko kontrolak dituen zizelekin, ikusangeluaren arabera aldatzen den grabatutako irudi bikoitz bat lortzen delarik.\nBerriki DZFN-MEEk irudi latente laukoitza garatu du. Horren bidez, txanponean lau irudi desberdin ikus daitezke txanpona begiratzeko hautatzen den argi-intzidentziaren arabera, eta txanponaren gune berdin batean ikus daitezke irudi horiek.\nIrudi latente laukoitza – Informazio gehiago >>


Euskal Herria Bildu - Lehentasuna da UPNren ziklo amaiera ekarriko duen bideari ekitea\nLehentasuna da UPNren ziklo amaiera ekarriko duen bideari ekitea\nNafarroak salbuespen politiko egoera jasanezina bizi du, hilabeteetan luzatu dena. Agerikoa da estualdi egoerak okerrera egin duela Idoia Nievesen salaketa larriekin eta UPNren Gobernuaren jarrerarekin, ardura politikoak onartu beharrean botereari heltzen baitio modu lotsagabean.\nEHBilduk denbora asko darama lanean aldaketa politiko eta soziala posible izan dadin Nafarroan. Gizartearen gehiengoa nazkatuta dago Gobernu honetaz eta nafarrek gainean daramagun zama hau gehiago luza ez dadila eskatzen du. Argi esan beharra dago, ez dago aitzakia gehiagorik, ibilbidearen amaiera heldu gara eta egoera honek UPNren ziklo amaiera behar du izan.\nBarcinak eta UPNk auren erantzukizunaz jabetu behar dute eta behingoan onartu ez direla gai izan Nafarroako herritarren eskariei modu positibo eta eraginkorrean erantzuteko. UPNren Gobernua ustelkeria kasuez lepo dagoela ohartzeko garaia dute.\nOrain, are nabarmenagoa da, UPNk ezin duela jarraitu Gobernutik herritarrak zigortzen, murrizketa basatiekin, neurri bidegabeekin eta herritar guztien eskubideak defendatzeari uko eginez.\nHauteskunde bidez Nafarroako herritarrei hitza emateko ordua da, inolako aitzakiatik gabe. Zentsura mozioa tresna erabilgarria da hauteskunde prozesu bat abiatzeko eta aldaketa sozial eta politikoaren oinarriak ezartzeko.\nZentsura mozioaren xehetasunak bigarren mailakoak direla ulertzen dugu, garrantzitsuena gizartearen eskariari erantzutea da eta guztion artean UPNren ziklo amaiera ekarriko duen bideari ekitea.\nZentzu horretan, EH Bilduk harremanak izan ditu jada denetariko eragile sozial, politiko eta sindikalekin, egoera berria aztertzeko eta aldaketa politiko eta soziala errealitate egiteko. Bide horretan, lehen pausoa hauteskundeak maiatzaren 25ean izango direla bermatzea.\nNafarroako Gobernuak Aroztegiako proiektuari emaniko bultzada kritikatu du EH Bilduk


Durangora begira, belarriak adi - bizkaie.biz\nMusikea II. urtea // 38. zenbakia - 2003ko zemendiak 15\nDurangora begira, belarriak adi\nKontuak kontu, hainbat gauza interesgarri topauko dozuez Durangoko azokan burua sartu ezkero. Euskal Herriko disketxeen produkzino musikala oparoa dala argi dago nahiz eta salmentak hain potoloak ez izan; dana dala, zeozelako sormen musikala badagoala egon esan daiteke bildur barik bai gazteei zein helduei zuzendutako proposamen ezbardinetan. Horrezaz ganera, badakizue liburu eskaintza be kontuan hartzekoa izaten dala abenduan, aurten 4tik 8ra bitartean. Azkenik, esan gurako neuke azoka egunetan gau giro aparta egoten dala Durangoko kale eta tabernetan. Ez eizue hutsik egin.\nBadator laister urteroko zita Durangoko Azokeagaz. Urtero, gabonilaren hasieran euskaltzale guztiok euskal kultureagaz bat egiteko momentua izaten da eta, urte osoan zehar egitea hobe bada be, zelan ez, euskal kulturea erosteko momentua be bada.\nAurten, hainbat nobedade topau geinkez bertan arlo musikalari jagokonez, izan be, disko ugari argitaratzen dabez egunotan.\nSoraluzeko Gaztelupeko Hotsak zigiluak era ezbardineko musikea aurkeztuko dau, besteak beste, Mal de Ojo donostiarren dantzarako rumba doinuak, Jon Maiaren Karidadeko Benta proiektua, 'Zaharregia, Txikiegia agian' proiektu zinez interesgarria, Kirmen Uribe, Mikel Urdangarin, Bingen Mendizabal eta Rafa Rueda musikariek osotzen daben proiektua; bestetik, Mikel Urdangarin beraren DVD-a be hor topauko dogu izarren artean eta barrikuntzakaz jarraituz, 'Mandarin dotorea' disko liburua Zumeta eta Joserra Senperenaren proiektua nabarmenduko neuke, honegaz Gaztelupeko Hotsak barruan “Paper Hotsak” atala estreinatuz.\nNoizpop-ek be bere estreineko lana aurkeztuko dau, Audience gernikarren 'Second Handed' diskoa.\nMetak disketxeari jagokonez, hor dagoz Kuraia eta Eraso!-ren lan sendoak, Anari eta Petti-k alkarregaz egindako diskoa, PLT taldeko abeslaria dan Rafa Ruedaren bakarkako disko barria edota Ruper Ordorikaren lan barria beste batzuen artean.\nGor disketxeak Berri Txarrak-en laugarren diskoa edota Elorrioko Lor taldearen estreineko lana atarako ditu beste batzuen artean.\nOihuka disketxearen eskaintzan, 'Sex & Rol'” bilduma, Dj Axular mutrikuar gaztearen lehenengo disko luzea, Harlax-en lan berria edota Ikus talde berriaren “Nere Buruan” diskoa aitatauko doguz.\nBestetik, Elkar disketxeak hainbat gauza argitaratu barri ditu, besteak beste, 'Desertore' Oskorriren 28. diskoa, Errobi edota Zaramaren bildumak batzen dabezan kutxa bereziak, “Euskarians” bilduma, Mikel Laboaren bildumea edota Belardi taldearen diskoa.


Zirikadak — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Zirikadak\nliburu zoragarrixak dittuk, bai. Nik ez jittuat osorik irakorri, hasi-ta-amaittu, baina zatika irakortzeko be aproposak dittuk.\nEuskerian gaiñian nik be dudia jakat. Juanitok Eibarko euskeria erabiltzen jok, bai, baina batzuetan pixkat txukunduta, dotoretuta; kasu batzuetan (gitxittan), kanpoko gauzak be gehitzen jittuk.\nEta ediziñuen gaiñian esaten duan hori, ba ez, ez dittuk 1965eko liburuak. Oin dala 3-4 urte kaleratutako berragitalpenak dittuk.


Nik Tri triatloi elkartearen bilera irekia bihar denboraldi berria aurkezteko | El Diario Vasco\nNik Tri triatloi elkartearen bilera irekia bihar denboraldi berria aurkezteko\nNik Tri taldeko gaztetxo batzuk.\nJueves, 13 octubre 2016, 00:52\nNik Tri triatloi elkarteak bilera berezia egingo du bihar ostirala Aritzbatalde kiroldegian. Hitzordua 20:00etan izango da eta, herritar guztientzako irekia izango da. Izan ere, Nik Tri ekimenaren baitan 2015-2016 denboraldiari amaiera ematearekin batera, 2016-2017 denboraldiaren aurkezpena ere burutuko da.\nHala, 2016-2017 denboraldian martxan jarriko den triatloi eskolaren berri emango da bertan. Haren bitartez, triatloiaren mundura hurbildu eta kirolaz gozatu nahi duen edonori laguntza eta baliabideak eskainiko dira. Beraz, bai hastapenean dagoenak, bai errendimendua hobetu nahi duenak, Nik Tri Triatloi eskolan izango du tartea.\nHelburu nagusia kirola lagunartean egiteko aukera eskaintzea da, urte guztian zehar jarduera ezberdinak burutuko direlarik. Beraz, kirolaren lehiakortasunetik haratago doan ekimena da, elkarlana, laguntasuna eta ohitura osasungarriak bezalako balioek garrantzia handia dutelarik. Nik Tri Triatloi Eskola gaztetxo zein helduentzako egokituko da, bi eskaintza nagusi egingo dituelarik: 9-14 urteko neska-mutilentzako Triatloi Eskola (2002-2007 jaioturtea) eta 15 urte edo gehiago dutenentzako Triatloi Eskola.\nBeraz, ez galdu aukera eta bihar arratsaldeko 20:00etan Zarauzko Aritzbatalde kiroldegiko hitzaldi aretora (2. solairua) bertaratu Nik Tri Triatloi eskolaren inguruko informazio guztia jasotzera.\nSUELTA DE GLOBOS POR EL CÁNCER DE MAMA Zarautz-Txiki abesbatzaren 30. urteurrenaren ekitaldia bihar iluntzean Modelo aretoan


Euskadiko Maker Komunitatea koronabirusaren aurka | Joerak • barrixe\nEuskadiko Maker Komunitatea koronabirusaren ...\nKoronavirusaren aurkako borrokan laguntzeko asmoz elkartu den pertsona-talde bat da. Talde horren bidez antolatzen dira Euskadin, baina Reesistencia Team-en parte dira eta haren mende daude zuzenean.\nOraingoz, zipriztinen aurkako biserak inprimatzen ari dira, osasun-langileek baliozkotutako eredu bat baitute.\nArnasgailuen garapenean ere lanean ari dira, baina baliozkotze prozesuan daude.\nMateriala emateko inprimaki bat ere badute:\nEhungintzako goma elastikoa


Kilometroetako arropa salgai dago Interneten - Goierriko Hitza : Goierriko Hitza\n2021eko Kilometroak Beasaingo Andramendi, Lazkaoko San Benito eta Ordiziako Jakintza ikastolek antolatuko dute. “Ez dira jai erraldoi eta jende multzo handitarako garaiak, baina gurea den auzolan eta auto-antolakuntzarako tradizioari eutsiz, Gipuzkoako Ikastolok aurtengo Kilometroak aurrera ateratzeko konpromisoa” hartu dute.\nBatera, Bagara, Bat Gara izango da leloa: “Batera, Gipuzkoako Ikastola guztien konpromisoarekin. Bagara, Ikastolok badugulako izaera propioa eta aurtengo plaza izaera horren aldarrikapena izatea nahi dugulako. Bat gara, eredu bakarra, hezkuntza eredu propioa Euskal Herriko zazpi herrialdeetan. Osotasunaren zatia direlako gure ikastolak”.\nHonela, urtero bezala arropa salmentari ere ekin diote, era berezian. Maiatzaren 10era arte, Kilometroetako online dendan egin ahal izango da erosketa eta norberak bere ikastolan jasoko du egin duen eskaera.


Uztailak 29: Paavo Lötjönen | eleizaldemusika\nUztailak 29: Paavo Lötjönen\nPaavo Lötjönen, biolontxelo-jotzailea, Finlandian jaio zan 1968ko uztailaren 29an.\nApocalyptica talde finlandiarreko kidea da.\nMusikari familia baten jaioa, zazpi urtegaz txeloa jotzen hasi zan . Sibelius akademia famatuan ikasi eban, eta bertan Apocalyptica taldea osatzen dabezan beste kideek ezagutu ebazan.\nHogeita zazpi urtegaz Sibelius bakarlari diploma lortu eban eta txelo irakasle moduan ari zan.\nBere ibilbidean eragina izan daben musikarien artean Paul McCartney eta Mstislav Rostropóvich dagoz, eta Metallica eta The Beatles taldeen zalea da.\nPosted by biotzf on 2012/07/29 in Efemeride musikalak, SARRERAK.


Hitzei pintzel itxura emanda - Gipuzkoako Hitza\nHitzei pintzel itxura emanda\n2021, apirilak 30 Albisteak, gipuzkoa, Kultura 46\nHitza eta irudia, elkarren ondoan, bat-batean, elkarri hizketan ariko balira bezala. Ariketa hori egingo dute gaur Aretxabaletako Arkupe kultur etxeko Zaraia aretoan, 19:00etan, Hitz-artea ikuskizunarekin. Josune Murgoitiok, Luis Errastik, Udane Oñatek, Tere Irastortzak, Garazi Oihangurenek eta Judit Ruiz de Munainek jarriko diote ahotsa irudiari; eta Jokin Mitxelena ilustratzaile eta idazleak marraztuko ditu hitzak. Ordubete inguruko saioa izango da.\nJoan den ostiralean izan zen Liburuaren Nazioarteko Eguna, eta horren harira gorpuztu dute saio berezi hori Aretxabaletan. Mitxelena aurretik ere aritua da horrelako lanetan; idazleekin aritzen da, eskoletan ere bai, liburutegietan… “Pello Añorga eta biak Zarautzen ikusi nituen behin antzeko ariketa bat egiten, eta asko gustatu zitzaidan, harrigarria izan zen”, adierazi du Ruiz de Munainek, Hitz-artea saioaren antolatzaileak. Mitxelenari proposatu, eta hark ere ez zuen zalantzarik izan. “Judit ezaguna dut lehendik ere, aurretik elkarrekin lan egindakoak gara, eta hark deitu zidan zuzenean, zer asmo zeukaten azaltzeko”.\nLiburu baten pasarte jakin bat aukeratuko du idazle bakoitzak, izan narrazioa, izan poesia… “Eta Jokini aurrez abisatuko diogu bakoitzak zer pasarte aukeratuko dugun”, esan du Ruiz de Munainek. “Baina berak bat-batean egingo du sormen lana. Hori bai, talentu handia dauka Jokinek, eta ez da egongo arazorik”. Mitxelenak azaldu du ez dakiela bere marka oso ona den edo ez. “Baina azkarra da, eta, hori baliatuz, lana denbora mugatuan eta zuzenean egin behar denean, prest egoten naiz parte hartzeko. Emozio handiko lana da niretzat”.\nIrakurraldiei dagokienez, Destino Estambul (Helmuga Istanbul) berak idatzitako azken lana aukeratu du Murgoitiok; Itsasaldia berak idatzitako ipuina Ruiz de Munainek; eta Karmele Igartua zenaren lan bat irakurriko dute Irastortzak eta Oihangurenek —Igartuaren alaba da Oihanguren—.\n“5-10 minutuko irakurraldiak izango dira, eta auskalo zer aterako den hortik, baina antigoalean bezala ariko gara gu, Photoshopik eta ezer gabe, zuzen-zuzenean”, esan du Mitxelenak. “Emaitzan baino gehiago, ikuskizuna keinuan bertan oinarrituko da, eta intentsitate handikoa izango da saioa. Baina gauza bat dago argi: han egon beharko da emaitza ikusteko”. Dena den, saioa bideoan grabatzeko asmoa daukatela jakinarazi du Ruiz de Munainek, bertaratzerik ez dutenek ere ondoren ikusi ahal izateko. Horrez gain, Mitxelenari kamera bat jarriko diote ondoan. “Eta zinemako pantailan proiektatuko dugu berak marrazten duena”.\nEz da sarrerarik ordaindu beharko, baina aurrez izena ematea gomendatu du udalak —99 lagunentzako tokia dauka Zaraia aretoak, baina, pandemiaren eraginez, murriztuta dauka edukiera—. Azken hilabeteotan kultur ekitaldi guztiekin gertatu den bezala, ohiko segurtasun neurriak hartuko dituzte gaur ere Arkupe kultur etxean: maskarak, distantzia, gel hidroalkoholikoa… Gaurko saioa baliatuta, aretxabaletarrei herrian daukaten idazleen elkartera inguratzeko deia egin die Ruiz de Munainek. “Gutxi gara, eta beti eskertzen da jende berriaren ekarpenak jasotzea, ondoren horrelako ekitaldietan parte hartzera animatzeko”.\nTeknikari dagokionez, “helduleku batzuk” bilatzen ditu beti Mitxelenak. “Normalean, jakiten dut ipuina edo narrazioa nola amaituko den, baina ez dut izaten askoz informazio gehiago. Horregatik, irakurraldia hastearekin batera hasten naiz ni ere marrazten, baina denentzat ezjakina izaten da emaitza”. Zailtasun batzuk izaten dira bidean. “Kontakizunak plastizitatea izaten duenean, hainbestean moldatzen gara: gauzak, pertsonak, animaliak, egoera, mugimenduak… agertzen direnean”. Baina ilustratzaileak onartu du euren lana zailagoa izaten dela “oso gauza abstraktuak edo intelektualak” irakurtzen dituztenean. “Oso nekeza izaten da hor bidea egitea”.\nIpuinak entzun bakarrik ez dituzte egingo Arkupe kultur etxera bertaratzen direnek: ikusi ere egingo dituzte. Mitxelena asko poztu da azken urteotan ozen irakurtzeko sortu den ohiturarekin. “Eta ez etxe barruan bakarrik, baita publikoaren aurrean ere. Kanpoan maiz ikusia neukan hori, baina hemen galdu antzean zegoen ohitura hori, eta aberasgarria da”. Idazletik ilustratzailera jauzia eginda, gaur arratsaldean “ozen irakurri eta ozen marraztuko” dutela ziurtatu du Mitxelenak.\nEuskarazko eta gaztelaniazko testuak irakurriko dituzte Zaraia aretoan, idazleek eurek aukeratutakoaren arabera. “Eta marrazkiak, berriz, ikusleek momentu bakoitzean buruan daukaten hizkuntzaren araberakoak izango dira; ziur buruan daukaten hizkuntza horrekin ulertuko dituztela irudiak”.


COVID-19aren jatorriaz, saguzarrez harago - Elhuyar Aldizkaria\nCOVID-19ak jomugan jarri ditu saguzarrak. Hain zuzen ere, ikertzaileek ez dute zalantza handirik SARS-COV-2 birusaren jatorria, genetikoki, saguzarren koronabirus bat dela. Horren ondorioz, geroztik, jende askok animalia arriskutsutzat jotzen ditu saguzarrak. Alabaina, Joxerra Aihartza Azurtza zoologoaren iritziz, gaitzaren benetako sorrera ez dago saguzarretan, baizik eta basabizitzaren eta gure arteko elkarrekintzaren desorekan. Elisa Pérez Ramírez albaitari birologoak ere garbi du izurrien aurkako txertorik onena ingurumena zaintzea dela.\nArg. Earl McGehee/CC-BY-SA\n“Ikusi eta gero, denok jakintsu” dio atsotitzak. Eta izango da hori dioenik, zientzialariei entzutean COVID-19ak ez zituela guztiz ezustean harrapatu, espero zutela antzeko izurriren bat, lehentxeago edo geroxeago. Horixe berretsi du, ordea, Joxerra Aihartza Azurtza zoologoak: “Halako bat gertatzeko arrisku-faktoreak ezagunak dira, eta, azkenean, bat egin dute. Lehenengoa hurbiltasuna da. Lehen elkarrengandik bereizita zeuden patogenoak (animalia basatien birusak) eta bizidunak (pertsonak) elkartu dira. Dagoeneko ez dago eremu basatirik, eta, globalizazioaren ondorioz, munduaren txoko batean gertatzen dena berehala iristen da beste muturrera”.\nAzaldu duenez, lehen arriskua askoz ere txikiagoa zen. Basabizitzatik hurbil zeuden lekuak eta jendea bakartuta zeuden, eta, patogeno zoonotiko bat agertzen bazen, hau da, patogeno batek animalietatik gizakietara jauzi egiten bazuen, lekuan bertan sortzen zuen gaitza, eta ez zen hedatzen. Baina gizakia leku guztietara iritsi da gaur egun, eta basabizitzarekin harreman estuan jarri da; horrenbestez, asko areagotu da arriskua.\nDena dela, Elisa Pérez Ramírez albaitari birologoak aitortu du ez zuela espero halako dimentsioa izango zuenik: “Ni albaitaria naiz, eta birologian ikertzen dut; batez ere, hegaztietan, gripea eta abar. Azkenaldian, Mendebaldeko Niloko birusa ere ikertzen nabil; beraz, oso ondo ezagutzen ditut pandemia bat sortzeko arrisku-faktoreak. Ikertzaileok ez ezik, nazioarteko erakundeak ere jabetuta zeuden, eta Osasunaren Mundu Erakundeak berak ere ohartarazi zuen gero eta maizago agertzen direla animalietatik sortutako gaixotasun berriak. Hala eta guztiz ere, izurri honen neurriak eta abiadurak harritu egin naute. Azken finean, ez dugu horrelakorik izan 1918tik, eta norberaren bizialdian gertatzea izugarria da. Baina egia da suarekin jolasten ari ginela”.\nSaguzarrek ezaugarri bereziak dituzte, oso interesgarriak arlo askotako ikertzaileentzat. ARG.: Larisa Bishop-Boros/CC-BY-SA.\nApustu egitekotan, gripearen birusen baten alde egingo zukeela esan du Pérezek: “Hegaztien edo txerrien gripe bat espero nuen. Mehatxuak ere gertatu izan dira, H5N1arekin eta H1N1arekin, baina ez zuten lortu honek bezain ondo transmititzea pertsonen artean. Horrek bihurtu du pandemikoa koronabirus hau, pertsonen arteko trasmisioa hain eraginkorra izateak. Baita sintomak agertu aurretik edo sintomarik gabe iraizteak ere; hau da, presintomatikoek eta asintomatikoek. Edonola ere, argi zegoen arnas birus bat izango zela”.\nSaguzarren ezaugarri bereziak\nArnas birus horren jatorri genetikoa saguzarretan zegoela jakiteak ere ez zituen askorik harritu zientzialariak. Aurretik, SARS eta MERS gaixotasunen agerraldiak izan ziren; 2003an lehena, eta 2012an bigarrena. Bien jatorria saguzarren koronabirus bat zen, eta, beste animalia bat tarteko (zibeta SARSean eta dromedarioa MERSean), gizakietara iritsi, eta gizakitik gizakira transmititu zen. Beraz, geroztik ikertzaile asko ari ziren ikertzen saguzarren birusak. Gaitz horiek azaldu baino askoz ere lehenagotik zebilen horretan Aihartza, dena den.\nJoxerra Aihartza Azurtza. Zoologoa, EHUko irakaslea eta ikertzailea, saguzarretan espezializatua.\nAdibidez, 2011n, beste zoologo eta birologo batzuekin batera, Iberiar penintsulako saguzarren koronabirusei buruzko artikulu zientifiko bat argitaratu zuen, eta, urtez urte, saguzarren beste birus batzuk deskribatzen joan da. Izan ere, saguzarrak aproposak dira birusak ikertzeko. Hasteko, animalia sozialak dira eta talde handitan bizi dira; hortaz, edozein patogeno erraz hedatzen da haien artean, eta horrek asko errazten die logistika ikertzaileei. “Horregatik, beste animalia batzuen birusak baino hobeto ezagutzen ditugu saguzarrenak”, berretsi du Aihartzak.\nHorrez gain, badituzte beste berezitasun batzuk ere: metabolismo izugarri azkarra dute, immunitate-sistema bikaina eta immunotolerantzia handia, ia ez dute minbizirik, eta urte luzez bizi dira. Ezaugarri horiek ere oso interesgarriak egiten dituzte arlo desberdinetako ikertzaileentzat.\nOinarrizko ikerketa horri esker, zientzialariek azkar lotu zituzten gizakietan ezohiko pneumonia eragiten zuen patogeno hura eta saguzarrak. Hain zuzen, 2019ko abenduan jakinarazi zituzten ezohiko pneumonia baten lehen kasuak Txinan, eta 2020ko urtarrilaren 10erako lortu zuen sekuentziatzea birus eragilea. Zeuden birus guztien informazio genetikoarekin alderatuta, ikusi zuten birus berria zela, eta hurbilenekoa ferra-saguzar baten koronabirus bat zela.\nHortik aurrera, zabaldu zen saguzarrak direla SARS-CoV-2aren birusaren jatorria. Aihartzak, baina, beste ikuspegi bat du. Azaldu duenez, 1.423 saguzar-espezie ezagutzen dira; ugaztun-espezieen lautik bat dira saguzarrrak. Haien artean, azeri hegalari handiak daude, 3 gramo baino pisatzen ez duten espezie txikiak, asko intsektu-jaleak dira, baina badira fruta jaten dutenak, polena, loreak… Dibertsitate handia dago, beraz. Eta duten arrisku zoonotikoa, hau da, haien patogenoak gugana jauzi egiteko arriskua, ez da beste animaliena baino handiagoa; aitzitik, txikiagoa ere bada, adibidez, karraskariena eta artiodaktiloena baino (oreinak, behiak…), eta primateenaren pare dago.\nElisa Pérez Ramírez. Albaitari birologoa, CISAko ikertzailea.\nBestalde, Aihartzak azpimarratu du SARS-CoV-2a ez dela saguzarretan aurkitu. “Antzekotasunagatik, badakigu zein den jatorria, baina ez dakigu non mutatu duen, gizakiok infektatzeko eta gure artean transmititzeko gaitasuna izateko”.\nPérezen esanean, interesgarria izango litzateke tarteko espezie hori identifikatzea, oso zaila baita saguzarretatik pertsonetara igarotzea. “Seguru asko, tartean beste espezie bat dago. Eta izan behar du talde handitan bizi edo hazten dena, epidemiologikoki esanguratsua izan dadin; koronabirusek erraz infektatzen dutena; eta gizakiekin harreman estua duena”.\nOraindik ez dute identifikatu saguzarren eta gizakien arteko animalia, baina litekeena da basapiztien haztegietan egotea erantzuna. ARG.: CDC/CC-BY.\nAurreratu duenez, litekeena da Txinako Yunnan eskualdean zeuden basapiztien haztegietan egotea erantzuna. Haztegi haietan, animalia basatiak hazten zituzten (mapatxeak, bisoiak, hudoak, pangolinak, arantzurdeak…), eta handik azoketara bizirik eramaten zituzten, tartean, Wuhangora. Ohitura horrek, gainera, bat egin zuen txerri-izurri afrikarraren agerraldi batzuekin. Horren ondorioz, txerri asko hil behar izan zituzten, txerri-haragia garestitu egin zen, eta badirudi animalia basatien kontsumoa hazi egin zela.\n“Ikerketetan, ikusi dugu espezie horiek oso erraz infektatzen direla SARS-CoV-2arekin. Beren ingurunean aske bizi badira, ez dute hainbesteko arriskurik sortzen, baina haztegietan birusa erraz hedatzen da haien artean, eta, gizakiekin kontaktuan egotean, erraztu egiten da espezie batetik besterako jauzia”, azaldu du Pérezek.\nOraingoz, Txinan debekatu egin dituzte halako haztegietako animalien azokak. Baina bestelako haztegi batzuetan ere ari dira arazoak sortzen; adibidez, larrugintzarako bisoien haztegietan. Bai Pérezek bai Aihartzak ohartarazi dute animalia basatiak birusaren gordailu bihurtzeko arriskuaz. Dagoeneko aurkitu izan dira bisoi basatiak infektatuta; hortaz, arriskua ez da hipotesi bat, erreala da.\nHaztegietan, frogatu da badagoela transmisioa gizakitik bisoietara, eta haietatik pertsonetara. ARG.: Dzivnieku briviba/CC-BY.\n“Oraingoz, bisoia da animalia bakarra zeinean frogatu baita badagoela transmisioa animalietatik pertsonetara. Hori oso ondo ikusi zen Danimarkako bisoi-haztegietan: langileek bisoiak kutsatu zituzten, birusa bisoietan hazi zen, haiek langileak kutsatu zituzten, eta langile haiek beren inguruko pertsonak kutsatu zituzten koronabirusaren bisoien aldaerarekin. Geroztik, neurri zorrotzak hartu dira haztegietan, baina, hala eta guztiz ere, tartean behin gertatzen dira antzeko agerraldiak”, gogoratu du Pérezek.\nHaztegietatik kanpo, biek uste dute behar baino gutxiago ikertzen dela zer gertatzen den animalia basatiekin. Aihartzak, adibidez, lepazuriak aipatu ditu: “Hainbat lekutan, lepazuria oso ugaria izaten da, zabortegietan eta ibiltzen delako. Baina hemen inori ez zaio bururatu lepazuriak lagintzen hastea. Zer konponduko dugu geure buruari bakarrik begiratuta, txertoekin eta abar, baldin eta baditugu balizko gordailu batzuk, zeinetan aldaera berriak sor baitaitezke? Kontuan hartu beharreko beste animalia bat katua da. Erabat zabalduta dago herrietan eta hirietan, asko basatiak dira, eta zer gertatuko da gordailu badira? Badakigu felidoak, infektatu, infektatzen direla. Bada, zenbat eta katu gehiago infektatu, orduan eta gehiagotan botatzen dugu txanpona”.\nEgin kontu: saguzarrak ikertzean haiei SARS-CoV-2a transmititzeko dagoen arriskuak ere kezkatzen du Aihartza. Baina, ikertzaileek ez ezik, katuek ere transmititu diezaiekete birusa saguzarrei. Hain justu, arrisku horretaz ohartarazi dute Italiako ikertzaile batzuek, eta gogorarazi dute katuek saguzarrak ehizatzen dituztela. Arriskua ez da hain urrutikoa, beraz.\nTxertorik onena, ingurumena zaintzea\nAdituek garbi dute ingurumena zaintzea dela prebentzio-neurri eraginkorrena zoonosiak galarazteko, edo, behintzat, haiek sortzeko arriskua mugatzeko. ARG.: Danel Solabarrieta.\nPérezek eta Aihartzak, biek, garbi dute ingurumena zaintzea dela prebentzio-neurri eraginkorrena zoonosiak galarazteko, edo, behintzat, haiek sortzeko arriskua mugatzeko. COVID-19aren aurretik ere, gertatu diren beste pandemia eta izurrite zoonotikoetan, jatorria beti bera izan da: oreka ekologikoa hautsi izana.\nAihartzak gertuko arazo bat jarri du adibidetzat: Lyme gaitza edo borreliosia. “Oso gaixotasun txarra da, oso polimorfikoa eta, oro har, diagnostikatzeko zaila. Diagnostikatzerako, pazienteek asko sufri dezakete, eta kroniko ere bihur daiteke. Genoespezie asko biltzen dituen bakterio bat da eragilea, Borrelia burgdorferi (sensu lato), eta oreinetan eta orkatzetan detektatzen da. Euskal Herrian, eta Europan, batez ere Ixodes ricinus akainean ageri da, eta Apodemus generoko basasaguetan da ugaria”.\nBorreliosia kontrolatzeko, oreinak eta orkatzak akabatzea proposatzen dute batzuek, eta AEBn proba ere egin zuten. Aiartzaren esanean, ordea, akats larria izango litzateke: “Oreinak eta orkatzak akabatzen badituzu, seguru asko karniboroak ere uxatuko dituzu. Eta karniboro horiek dira karraskariak jaten dituztenak eta haien populazioa kontrolatzen dutena. Horrenbestez, zenbat eta baso «garbiagoa» izan, karniboro eta sastraka gutxirekin, orduan eta aukera hobea karraskari txikientzat ugaritzeko eta zabaltzeko mugarik gabe”.\nKatuak ere infektatzen dira koronabirusarekin. Beraz, badago haiek gordailu bihurtzeko arriskua. ARG.: Danel Solabarrieta.\nHain zuzen, One Health (Osasun Bakarra) estrategiak ezinbestekotzat du ingurumenaren eta animalien osasuna zaintzea, gizakion osasuna zaintzeko. Pérezen esanean, ikuspegi hori erabat zabalduta dago albaitarien eta ekologoen artean. Osasun publikoan lan egiten dutenek, ordea, orain arte ez dute oso aintzat hartu praktikan. “Nire ustez, COVID-19ak hori aldatuko du, eta beste era batera kudeatuko dira ingurumena eta animaliak, gaixotasunak sortzea eragozteko. Hala ere, hain azkar ari gara suntsitzen ekosistemak, ez dakit garaiz iritsiko garen. Baina garbi dago ingurumen-kudeaketan, animalien osasunean eta pertsonen ongizatean lan egiten dugun profesionalok elkarrekin lan egin behar dugula; ez bakarrik medikuek, baita soziologoek, ekonomialariek eta abarrek ere”.\nAlde horretatik, oso egokia iruditzen zaio sindemia kontzeptua, zeinak barne hartzen baititu faktore sozialak ere: “Gobernu batek debekatu ditzake animalia bizien azokak, baina neurriak ez du arrakastarik izango horretatik bizi direnei ez bazaie beste aukera bat eskaintzen eta ohiturak ez badira aldatzen, heziketaren bidez”.\nPérezek argi dio: “Prebentzioan inbertitzen den guztia beti izango da askoz ere gutxiago gaitzari aurre egin nahian gastatzen dena baino. Albaitaritzan oso garbi dugu hori; horregatik egiten ditugu ahalegin guztiak izurriak prebenitzeko. Imajinatu zer gertatuko litzatekeen txerri-izurri afrikarra hona iritsiko balitz eta haztegietako txerriak akabatu beharko balira… Inpaktu ekonomikoa eta soziala ikaragarriak izango lirateke. Giza osasunean, berriz, ikuspegia guztiz erreaktiboa da (tratamenduak, ospitaleak…), prebentiboa izan beharrean. Ezinbestekoa da ikuspegia aldatzea, dena lotuta baitago. Azken finean, ingurumena zaintzea da txertorik onena”.\nOne Health (Osasun Bakarra)\nOne Health estrategiak herri, nazio eta mundu mailan lan egiten duten hainbat diziplinaren arteko lankidetza aldarrikatzen du, pertsonen, animalien eta ingurumenaren arteko elkarrekintza eta oreka zaintzeko helburuarekin.\nXIX. mendearen hasieran sortu zuen AEBko albaitari-elkarte batek, jatorri zoonotikoa zuten gripe-izurrien mehatxua gero eta handiagoa zelakoan. Haien iritziz, beharrezkoa zen osasunari buruzko ikuspegi bateratua izatea, ingurumena, animaliak eta pertsonak barne hartuta, eta ikuspegi horrekin landu behar ziren prebentzio-estrategiak.\nGaur egun, nazioarteko erakunde nagusiek babesten dute One Health estrategia, hala nola Osasunaren Mundu Erakundeak, FAO Elikadura eta Nekazaritza Erakundeak, OIE Animalien Osasunaren Mundu Erakundeak eta UNICEFek, eta berariazko batzorde bat ere sortu da. Hainbat biltzar eta jardunaldi antolatu dira, eta zenbait herrialdetako politika jakin batzuetan eragina izaten ari da; adibidez, antibiotikoen erresistentzien arazoari aurre egitean, edo elikagaien segurtasunean.\nOne Health estrategiaren bultzatzaileak, administrazioetako erakunde eta profesionalekin ez ezik, gobernuz kanpoko erakundeekin ere elkarlanean ari dira, eta, COVID-19az gain, gaitz hauek dituzte lehentasunen artean, besteak beste: amorrua, bruzelosia, ebola, gripea eta Rift haraneko sukarra.


Aldundiak eta Deustuko Unibertsitateak bat egin dute nazioarte mailako unibertsitate-arloan ondare kulturala zabaltzeko - Área de prensa - Bizkaia.eus\nAldundiak eta Deustuko Unibertsitateak bat egin dute nazioarte mailako unibertsitate-arloan ondare kulturala zabaltzeko\n2019(e)ko ekainaren 19(a) 11:00\nLankidetza-protokolo honen sinadurarekin Bizkaiko Foru Erakundeak eta Deustuko Unibertsitateak espazio erkidea sortu dute nazioarte mailan Bizkaiko kultura sustatzeko ideiak eta aholkularitza trukatzeko eta materialak hornitzeko eta zabaltzeko.\nDeusto eta Aldundiaren arteko protokolo sinadura\nEuskara eta Kulturako foru diputatuak, Lorea Bilbaok, eta Deustuko Unibertsitateko Nazioarteko Harremanetarako errektoreordeak, Alex Rayónek, lankidetza-protokoloa sinatu dute gaur goizean nazioarteko unibertsitate-arloan Bizkaiaren ondare kulturalaren zabalkuntza sendotzeko.\nAkordio honen helburua indarrak batzea eta lan egiteko espazio erkidea sortzea da nazioarte mailako jardueretan Bizkaiko kultura sustatzeko ideiak eta aholkularitza trukatzeko eta materialak hornitzeko eta zabaltzeko, horrela jarduera horiei balio kultural erantsia emanez.\nEuskara eta Kulturako foru diputatuak, Lorea Bilbaok, azaldu du protokolo honekin Bizkaiko Foru Erakundeak Lurraldearen ondare kulturala ezagutzera ematen lagundu nahi duela; ondare aberatsa eta bakarra da, gure Herriaren nortasuna markatzen duena. Bilbaok honakoa gehitu du: kultura munduarekiko irekitzeko erarik abegikorrena da eta, horregatik, gure ondare kultural itzela bultzatu eta zabaldu behar dugu, horren ezagutzan eta aintzatespenean, terminoaren zentzurik zabalenean, gizartearen transformazioan eta aurrera egitean laguntzeko funtsezko elementua delako.\nDeustuko Unibertsitateko Nazioarteko Harremanetarako errektoreordeak, Alex Rayónek, adierazi du Bizkaian dugun ondare kultural bikaina erakusteko Lankidetza protokolo hau sinatzen dugu Bizkaiko Foru Aldundiarekin. Gure nazioartekotze plana, Deustuko 2022 plan estrategikoaren barruan, hainbat atzerriko kolektibo biltzen ditu gure Bilboko kanpusean; ikasle gazteak, irakasleak, erakunde ordezkariak, politikariak, etab. Haiei esperientzia paregabea emateko, Bizkaiko adierazpen artistikoak (museoak, espazioak, elementu historikoak...) erakustea aukera ederra da. Irakaskuntzaren, ikerketaren eta transferentziaren bidez, gure unibertsitatea Bizkaiko lurraldeko agente gisa eman nahi dugun nazioarteko proiekzioaren zati bat da guretzat.\nBizkaiko Foru Aldundiak hartu dituen konpromisoen artean honako hauek daude: Deustuko Unibertsitateari ondare kulturalaren arloan beharko duen lankidetza, aholkularitza eta laguntza ematea, eta gauza bera Errektoreordetzak antolatzen dituen jardueretan ondare kulturalaren garrantzia eta balioa zabaltzeko aukera emango duten sustapen-materialei dagokienez; halaber, Deustuko Unibertsitateari protokolo honen helburuak betetzeko Bizkaiko Lurralde Historikoko esparru kulturalean eta museoen arloan esku hartzen duten beste erakunde batzuekiko beharrezkoak izango diren kontaktuak bideratzea.\nBeste aldetik, Deustuko Unibertsitateak hartu dituen konpromisoen artean honako hauek daude: Bizkaiaren sustapenerako materialen hedakuntza parte hartzen duen nazioarteko jardueretan, hau da, hala bere kanpus guztietan nola nazioarteko ekitaldi eta bileretan, eta kulturaren arloan Bizkaiko Foru Aldundiak garatzen eta kudeatzen dituen proiektuen ezagutza eta zabalkuntza bideratzea Unibertsitatearen beraren nazioarteko jardueretan.


indi.rasd, autor en Arabako SEADen Lagunen Elkartea - Asociación de Amigas y Amigos de la RASD de Álava\nSAHARA DOINU ETA NEURRI LIBREAN Bertso-paper lehiaketa Arabako Saharako lagunen elkarteak mezu hau bidaltzen dizu Arabako Bertsozale-elkartearekin batera antolatu duen bertso-paper lehiaketaren berri emateko. Bidalitako eranskinetan, agertzen dira lehiaketari buruzko xehetasun guztiak. Argibide gehiago behar izanez gero, jarri harremanetan Arabako SEADen Lagunekin administrazioa@saharaelkartea.org 945147853 / 660299622 DESKARGATZEKO...\nArabako SEADen Lagunen Elkarteak honako hau jakinarazten du: EH Bildu Gasteiz eta Elkarrekin Vitoria-Gasteiz taldeek eskatuta, Gasteizko Udaletxeak ezohiko eta premiazko udalbatza deitu du apirilak 11,astelehena, goizeko zortzi eta erdietan (08:30) Espainiako Gobernuak Mendebaldeko Saharaz adierazitako jarrera- aldaketa aztertzeko. Osoko bilkuran parte hartuko dugu jarrera-aldaketa horrek azaltzen duen bidegabekeria salatzeko eta...\nOSTIRALEAN, KORRIKA EGIN SAHARAREN ALDE!!! Lekukoa 291. kilometroan hartuko dugu. Apirilaren 1ean, ostirala, 17: 30ean Mendozako Kuadrilla eta Gasteizko Kuadrilla kaleen arteko elkargunean https://www.openstreetmap.org/#map=18/42.85812/-2.6685 (Zaramagako parkearen eremuan) Datorren ostegunean, 22. korrika abiatuko da Amurriotik. Hainbat eragilek gure hizkuntzaz elarazten diguten ustea bestelakoa bada ere, euskara, oso urrun dago...\nSaharar Herriaren kontrako Espainiako Gobernuko azken erabakiaren kontrako ekintzen berri izateko, bisitatu gure sare sozialak bisitatu. FACEBOOK TWITTER INSTAGRAM...\nESPOLIOAREN AURKAKO BERTSO PAPER LEHIAKETA Mendebaldeko Sahara deskolonizatzeke dagoen lurralde ez-autonomoa da eta Marokok nazioarteko legediaren kontra indarkeriaz okupatu zuen 1976. urtean. Oso lurralde aberatsa da baliabide naturaletan eta Marokok nazioarteko araudiaren kontra ustiatzen du lurraldearen legez kanpoko okupazioa finantzatzeko. Gainera, enpresa transnazional aunitzek, horietako hainbat Euskal Herrikoak, etekinak...


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Sistema elektrikoak, pneumatikoak eta hidraulikoak (Modulua)" topic_facet:"Industria-robotika (Modulua)" topic_facet:"Automatizazioa eta robotika industriala (Heziketa Zikloa). Goi maila" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Industria-robotika (Modulua) Proposatutako gaia: Automatizazioa eta robotika industriala (Heziketa Zikloa). Goi maila Generoa / Forma: Curriculumeko baliabideak\n1 Automatismo Elektrikoak, Pneumatikoak eta Hidraulikoak (Modulua) 1 Automatizazio industrialeko sistemen integrazioa (Modulua) Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Industria-automatismoak (Modulua) Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Potentzia-sistemak (Modulua) Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema mekatronikoen konfigurazioa (Modulua) Guztiak ikusi ... gutxiago ...


Arabar Errioxako Ardoaren ibilbidea - Herriz Herri\nHasiera > Ezagutu Arabar Errioxa > Herriz Herri\nLaguardia, eskualdeko hiriburua, luzanga eta arro altxatzen da muino baten tontorrean. Zerbait irreal, eta fabulazkoa duen herri bitxi eta txikia da. Kale harriztatu eta meharrak ditu, eta harresi zaharrek bidaiariak liluratzen dituen Erdi Aroko kutsua ematen diote. Bere hotel-, gastronomia- eta zerbitzu-azpiegitura egundokoa da 1500 biztanle baino ez dituen hiribildu batentzat, eta hori, erakargarri turistiko gisa duen garrantziaren lekuko da.\nArabar Errioxako Ardoaren Ibilbidea osatzen duten gainerako udalerriek ere -Bastida, Eltziego, Oion, Eskuernaga, Bilar, Mainueta, Lapuebla de Labarca….-, bidaiaria, ardoa eta horren inguruko guztia izateko arrazoi bihurtu duten lurrean zalantzarik gabe kokatzen duten ondare-baliabideen, hirigune historikoen, nortasun osoko upeltegien, jende atseginen, pasaia-irudien mosaiko xarmangarria osatzen dute.


Eskuizkribu boteretsuaren bila\nLupin deituriko lapurra protagonistatzat daukan animaziozko film bat egin du Takashi Yamazaki zinemagileak. 'Lupin III: The First' izena du, eta ostiralean estreinatuko dute Hegoaldean\nBiloba bat berreskuratzea\nDrama familiar baten kontakizuna da Thomas Bezucha zinemagilearen 'Let him go' filma. Kevin Costner eta Diane Lane dira protagonista nagusiak. Ostiralean estreinatuko dute\nEzkiak, kutsadura neurgailu\nTrafikoaren eta kutsaduraren arteko harremana ikertu dute Nafarroako Agrobioteknologia Institutuan, baina metodo berritzaile bat erabili dute: ezkien hostoetan metatutako metal astunen kontzentrazioen bitartez egin dute neurketa. Orain, lanean jarraitzeko finantzaketa bila hasi dira.\nZahartzearen izua, beldurgarri\nNatalie Erika James zinemagilearen lehen lan mardula da 'Relic'. Beldurrezko film bat da, eta zahartzeak eragiten duen beldurraz hitz egiten du. Ostiralean estreinatuko dute\nZinema eta zientzia, bat eginda\nGaurtik martxora bitarte, hamar film proiektatuko dituzte Donostiako Tabakaleran eta Bilboko Arte Ederren Museoan, 'Zinema eta Zientzia' zikloan. Gainerako aldietan bezala, zientzialariek aurkeztuko dituzte emanaldiak\nHamar film proiektatuko dituzte laugarren 'Zinema eta Zientzia' zikloan\nEuskadiko Filmategiak, Donostia International Physics Center erakundeak eta Donostiako Zinemaldiak hamar film luze programatu dituzte Donostiako Tabakalera zentroan eta Bilboko Arte Ederren Museoan. Saio horiekin batera, aurkezpen eta solasaldi ugari ere egingo dituzte, eta nazioarteko zientzialari entzutetsuek aurkeztuko dituzte.\nFolklore euskalduna, jazz giroan\nEuskal kantugintzako klasiko ugari jazz girora moldatu ditu Haizea Martiartu musikariak 'Folketik Jazzera Ensemble' diskoan. Grabazioan beste zortzi musikari izan ditu alboan\nOroimenaren galera, barrutik\nFlorian Zeller antzerkigilearen lehen filma da 'The Father'. Alzheimerra duen adindu baten egunerokoa azaltzen du filmean, eta Anthony Hopkins antzezleak interpretatu du\nBeldurren sarean harrapatuta\nRob Savage zinemagileak pandemia garaian girotutako film bat egin du. Beldurrezko eta fantasiazko ekoizpen bat da, eta lagun talde baten espiritismo saio birtual bat du oinarri\nItzuleraren errusiar mendian\nLuzaroan etxetik urrun egon den emakume baten itzulera du ardatz Pedro Collantesen 'El arte de volver' film luzeak. Hurrengo ostiralean estreinatuko dute Hego Euskal Herrian


Marie Curie zientzian eta gizartean aitzindari - Elhuyar Aldizkaria\nHasiera » Erreportajeak » Marie Curie zientzian eta gizartean aitzindari\n2001/11/01 170. zenbakia\nMarie Curie anderea, 1921ean, Estatu Batuetara egin zuen bidaian emandako pentsaurrekoan.\nMarie Curie (jatorriz Marie Sklodowska), eredugarria izan zen fisikaria eta matematikaria, Poloniako hiriburuan jaio zen, Varsovian. Gurasoak irakasleak zirenez, fisika eta kimikaren oinarrizko kontzeptu asko etxean ikasi zituen. Marieren ametsa Parisera joatea zen, Sorbona Unibertsitatera. Baina ez zen familia aberatsekoa, eta ahizpa zaharrenarekin tratu bat egin behar izan zuen. Mariek etxeko irakasle gisa lan egingo zuen, eta, lortutako diruarekin, Bronya Sorbonara joango zen, medikuntza ikastera. Horren ordainetan, Bronyak Marieren ikasketak ordainduko zituen, titulua lortu eta lanean hasten zenean.\nTratu hori zela eta, Mariek 24 urte zituen Parisen matematika eta fisika ikasten hasi zenean. Nahiz azken sei urteetan ikasketak alde batera utziak zituen, eta frantsesa ulertzea kostatu egiten zitzaion, gogor eta gogoz ekin zien ikasketei. Handik bi urtera, 1893an, fisikako titulua lortu zuen eta, urtebete geroago, matematikakoa.\nBere hurrengo helburua irakasle-diploma atera eta Poloniara itzultzea zen. Baina gerora bere senarra izango zen Pierre Curie fisikari ospetsua ezagutu eta Frantzian gelditu zen. Bi zientzialariak 1895ean ezkondu ziren, eta, handik aurrera, denbora gehiena laborategian sartuta igaro zuten, ikerketa eta jakin-mina baitziren beren bizi-poz handienetakoak.\nErradioaktibitatearen aztarnen atzetik\n1896an, Becquerele-ek uranioaren erradioaktibitate naturala aurkitu zuen. Aurkikuntza horrek ez zuen oihartzun handirik izan. Röntgenek, ondoren, uranio-gatzek erradiazio berri bat igortzen zuten eta erradiazio horrek metalezko papera zeharkatu eta argazki plaka ilun zezakeela ikusi zuen. Horren guztiaren berri jakin zuenean, bere tesia idazteko Mariek ikerketa horri heltzea erabaki zuen.\nIkertzen hasi eta oso egun gutxira, torioak ere uranioaren erradiazio bera igortzen zuela konturatu zen. Taula periodikoko elementu guztiak aztertu, eta erradiazioa bi elementu horiek soilik igortzen zutela ikusi zuen. Ondorengo lana uranioa eta torioa zuten meak aztertzea izan zen. Orduan ohartu zen pekblenda minerala uranio-kantitateari zegokiona baino 4-5 aldiz aktiboagoa zela, eta, ondorioz, mea horretan uranioa baino askoz aktiboagoa zen elementu berri bat zegoela pentsatu zuen.\nPierre eta Marie Curie senar-emazteak beren laborategian.\nEmaztearen aurkikuntzak ikusita, Pierrek bere ikerketak baztertu eta Marierenekin bat egin zuen. 1898an horrela azaldu zuten egindako aurkikuntza: “pekblendatik erauzitako substantziak orain arte ezagutzen ez genuen eta bismutoaren antzeko propietateak dituen metal bat duela uste dugu. Metal hori existitzen dela baieztatuz gero, polonio izena jartzea proposatzen dugu, gu biotako baten jaioterria”. Lan horretan erradioaktibitate terminoa erabili zuten, lehenengo aldiz. Hilabete gutxira, barioaren oso antzeko propietate kimikoak zituen substantzia berri oso aktiboa aurkitu zutela iragarri zuten, eta elementu horrentzat radio izena proposatu zuten.\nElementu berriak zirela frogatzeko, Curie senar-emazteek elementu horiek lortu, masa atomikoa determinatu eta, ahal izanez gero, isolatu egin behar zituzten. Hainbat saiakera eta kristalizazioren ostean, Mariek radio kloruro puruaren dezigramo bat isolatzea lortu zuen, eta radioaren masa atomikoa 225 zela zehaztu zuen. Aurkikuntza horiek 1903an aurkeztu zuen doktoretza-tesian azaldu zituen.\nUrte berean, Curie senar-emazteek Fisikako Nobel saria jaso zuten Becquerelekin batera. Curie senar-emazteek erradiazioaren fenomenoaren inguruan egindako ikerketagatik jaso zuten eta Becquerelek erradioaktibitate naturala aurkitzeagatik. Sari horrek lasaitasun ekonomiko apur bat eman bazien ere, prentsaren presioa ia jasanezina izan zen beraientzat.\nBakarrik egindako bide luzea\n1906an, Pierre auto batek harrapatuta hil zen. Familiarentzat une gogorrak izan ziren, baina Mariek bere lanean jarraitu eta bi alabak hazteko indarra atera zuen. Maiatzaren 13an, bere senarrak Sorbona Unibertsitatean utzitako postua hartu zuen, eta, horrela, Sorbonako emakumezko lehen irakasle bihurtu zen.\nBaina handik hilabete batzuetara Frantziako prentsak bere aurkako kanpaina gogor bati ekin zion. Azaroan, Le Figaro egunkariak Edouard Brandy-rekin batera Zientzia Akademiarako proposatu zutela argitaratu zuen, eta horrek erreakzio bizia sortu zuen frantses katoliko kontserbadoreen artean, emakumezkoa eta liberala zelako. Prentsak Marie judua zela zabaldu zuen, eta gezur horrek uste baino kalte handiagoa egin zuen. Azkenean, Brandyk bozka bakarraren aldearekin irabazi zituen Akademiako hauteskundeak, baina Mariek lanari berriz ere gogor ekinez erantzun zion bere aurkako kanpainari.\n1911n bigarren Nobel saria jaso zuen, oraingoan Kimikakoa, radioa isolatzeko egin zuen lanarengatik. Bera izan zen bi Nobel sari jaso zituen lehen pertsona.\n1914an, erradioaktibitatea ikertzeko mundu mailako institutua sortu zuten eta Marie Curie izendatu zuten zuzendari. Baina urte horretan, gerra hasi zen eta bere alaba Irenerekin 150 erizainei erradiografiak egiten irakatsi zien. Gerra amaitu bezain laster bere postura itzuli zen, eta bertan lan egin zuen, 1934an, 67 urte zituela leuzemiak jota zendu zen arte.


Txikiak bizi-bizi. 'Bertan' merkatari elkartea\n2018ko apirilek 22, JAIYE\nHemen zaude: Sarrera » Herri aldizkaria » 2008 » Abendua » Txikiak bizi-bizi. 'Bertan' merkatari elkartea\nHerriko dendariek krisiari muzin egin eta indarrak metatzea erabaki dute. Elkarte berria sortu dute: Bertan. Bertan erosteko gonbita.\nElkarte berriaren sorreran lanean aritu den taldeko hamabi kideetatik zortzi, logotipoa aukeratu zuten bileran.\nTxiki askok, bat eginez gero, handi bat sor dezakete. Indar handiagoa, bultzada nabarmenagoa, jardun eraginkorragoa. Txiki asko elkartu berri dira gurean, dendari txikiak, hain zuzen ere, guztien ahalegin bateratuarekin herriko merkataritza sektoreari bultzada berria eman eta, bide batez, "herriari bizi pixka bat" emateko. Azken hitz horiek Joxe Luis Legarda-Ereñorenak dira. Bera izendatu dute Bertan izenarekin bataiatu eta lehen pausoak ematen hasi den Azpeitiko dendarien elkarte berriaren lehendakari.\nMerkataritza txikiarena sektore garrantzitsua da edozein herritan, baita Azpeitian ere. Komertzio aukera zabala, anitza eta erakargarria denean, errazago dirudi jendea dendetara eta, bide batez, kaleetara inguratzea. Saltoki edota herri handiagoen konpetentziak eta erosketa ohituretan emandako aldaketek, ordea, zaildu egin dute aspaldiko urteetan herrietako dendari txikien jarduna. Ideia eta asmo berriak garatu behar erosleak erakartzeko, eta bide hori jorratzeari ekitea erabaki dute Azpeitiko hainbat merkatarik.\nBatetik bi, bitik bat\nBertan Azpeitiko Merkatari Elkartea ez da herriko saltoki txikiek elkartu eta sektorearen alde lan egiteko abiaturiko lehen esperientzia. Gure inguruko merkatarien lehen indar batuketa 1980 hamarkadan gauzatu zen UEMEren (Urola Erdiko Merkatarien Elkartea) sorrerarekin. Elkarte hartan Azpeitiko eta Azkoitiko saltokiak elkartu ziren. 1990ean, berriz, Alde Zaharra izeneko elkartea sortu zuten Azpeitiko zonalde horretako dendari eta tabernariek.\nKontu bat eta bestea dela, bi elkarte horiek indarra galtzen joan ziren. "Ja ez ziren martxan ari", Bertan elkarte berriaren talde eragileko kide Irati Gurrutxagak azaltzen duenez. Gauzak horrela, Udala izan zen aurten bertan, uda aurretik, merkatariengana zuzentzea erabaki zuena. "Udaletik gutuna jaso genuen dendari guztiok, elkarte bat osatzearen beharra ikusten zutela azalduz. Dendarion aldetik ondo ikusi zen ekimena", dio Gurrutxagak.\nHorrelaxe hasi zen elkarte berri eta bateratua, oraingo honetan Azpeitiko saltokiz osatua, sortzearen aldeko mugimendua.\nUdalak gutunak bidali eta hilabete gutxiren buruan, martxan da Bertan elkartea. Azpeitiko merkataritza sektoreak asmo berriak gogo onez hartu ditu nonbait. Kopuru zehatza ematea hain erraza ez den arren —berriak ireki eta beste batzuk itxi, gorabeherak denbora tarte txikian gertatzen dira—, gaur egun Azpeitian 300 inguru dira denda eta establezimendu txikiak, eta elkarte berriak martxan jartzerako 122 bazkide egitea lortu du.\nBertan-eko batzorde eragileko kideak "oso gustura" daude elkarte berria eratzeko bazkidetza kanpainan jaso duten erantzunarekin. "Ehun bat bazkide elkartzea jarri genuen helburu bezala eta, beraz, izan dugun harrerarekin oso gustura" daudela nabarmentzen du Irati Gurrutxagak. Erreferentzia modura, UEMEn Azpeitiko eta Azkoitiko 69 merkatari zeuden 2007an, oraindik Azkoitian ere elkarte berria sortzeko zegoela. Hasiera honetan lortu duten bazkide kopuruak gora egiteko itxaropena ere badute Azpeitiko merkatarien talde eragilekoek: "Oraindik jende gehiago sartzea ere espero dugu, ateak irekita ditugu". Tabernaririk ez da sartu elkartean, beraiek beste elkarte bat daukatelako.\nAzpeitia mailan dendarien sektorea dinamizatzea, "mugimendu bat egotea". Hori da Bertan-en elkartu diren merkatariek nahi dutena. "Zaila da, baina hori da nahi duguna", berresten du Irati Gurrutxagak. Berarekin batera talde eragilean elkartu diren gainontzekoek bezala —hamabi dira guztira, Alde Zaharra, erdigunea eta Sanjuandegi modu parekidean ordezkatuz—, Gurrutxagak ere badaki horretarako, aipatzen duten mugimendu hori sortzeko, lana egin beharko dutela, ekintza eta egitasmo berriak aurrera eramateko. Hasteko, Gabonetako kanpainari begira txartel batzuk banatuko dituzte bezeroen artean. Txartel batzuek saria izango dute eta besteek ez; sariak, berriz, diru-kopuru ezberdinetako deskontu-baleak izango dira, elkarte berriko bazkie diren saltokietan erabiltzeko baliagarriak. Aurrera begira berriz, bezeroak erakartzeko neurri gisa, fidelizazio txartela ateratzeko asmoa daukate, Azkoitian eta beste herri batzuetan egin dutenaren antzera. "Erosketetan deskontua izateko eta, gainera, gero opariekin trukatzeko puntuak pilatzeko" balioko luke txartel horrek, Joxe Luis Legarda-Ereñok azaltzen duenez.\nDendarien berezko problematika eta buruhausteez gain, hitzetik hortzera dabilen krisiari ere aurre egitea egokituko zaie Bertan-eko saltokiei ibilbidearen hasiera honetan. Dendari batzuk kontu horietaz gehiegi jarduteko gogorik ez badute ere, beste batzuk aitortzen dute beraiei ere iritsi zaizkiela ekonomiaren eta lanaren beherakadaren ondorioak. Uste dute Gabonak izan daitezkeela krisiaren eraginaren zenbaterainokoak neurtzeko termometro ona, azaroa beti izaten omen delako "hilabete bajua". Krisiarekin ala krisirik gabe, azpeitiarrek herrian bertan kontsumitzeko ahalaginean hasi da Bertan.\nTxikiak bizi-bizi Mailo Oiarzabal\nArdien bidaia Testua; Arantxa Aldalur, argazkiak: Gaizka Otamendi\nEuskara lan-tresna denean Mailo Oiarzabal\nJoseba Arregi. Ilusioak zuzentzen. Arantxa Aldalur (Bilbo)\nZaletasuna bizio Nekane Zinkunegi\nXabi Aizpurua: "Autobusekin betidanik izan dut fijazio handia" Arantxa Aldaur


Eskozia independentea nahi du, dena aldatzeko, feminismoa, sozialismoa eta anti-inperialismoa oinarri. Liburu batean bildu ditu independentziaren aldeko argudio feministak, Jenni Morrisonekin batera. Iragan urrian Alternatiben Herrian izan zen, eta mahai-inguru arrakastatsuaren biharamunean jardun genuen berarekin.\nArgazki guztiak: Irantzu Pastor\nNola abiatu zen Radical Independence?\nHasteko, Eskoziako Parlamentua ez zuten diseinatu gehiengo nazionalista batek gobernatzeko, ezpada koalizio batek agintzeko. 2011n, nazionalistek gehiengoa lortu zutenean, orduantxe konturatu ginen erreferenduma izango genuela. Erakunde sozialista iraultzaileetan ibilitako hamar lagun inguru bildu eta kanpaina bat abiatzea erabaki genuen, zeinaren ardatzak ez baitziren izango SNP alderdia, nazionalismoa, eskoziar identitatea... Aitzitik, klasea jarri nahi genuen erdigunean, ikuspegi anti-inperialistatik abiatuta.\nNola ekin zenioten kanpainari?\nEzker tradizionaleko erakunde britainiarrek uste dute langile guztiek batuta iraun behar dutela. Aldiz, Eskoziako talde sozialistak, ezker erradikalekoak, independentziaren alde daude. Gure asmoa zen eztabaida irabaztea eta independentziari buruzko diskurtso berri bat sortzea. Argi utzi nahi genuen independentzia ez dela Eskoziako bandera soilik, gure prozesua nazioarteko mugimendu zabalago baten parte dela, eta estatu britainiarra haustea ezinbestean dela ekintza progresista bat.\nAtez ateko kanpaina egin zenuten, Yes kanpaina ofizialetik aparte.\nBritainian oso ohikoa da horrelako kanpainak egitea. Yes kanpaina ofiziala SNPrena zen. Hasieran, beren ideia nagusia honako hau zen: independentzia bozkatu, denak berdin jarrai dezan. Hala ere, aurrera egin ahala, ezkerrerantz lerratu ziren, gure jardunaren ondorioz. SNPkoak izugarri trebeak dira atez ateko kanpainetan. Biztanleei buruzko erregistroak dauzkate: nor zaren, zeri ematen diozun botoa, botoa emateko izena emanda ote zauden... Operazio militar baten antzekoa da, botoa hauteslekura eramateko operazioa.\nGuk, ordea, geure gidoi propioa idatzi genuen. Monetaz galdetzen zigutenean, zera esaten genuen: librari euts diezaiokegu, baina gure moneta propioa ere izan dezakegu. Diskurtso ofizialetik urrundu ginen, eta, nire iritziz, jende gehiago konbentzitu genuen. Izan ere, gerriko industrialeko biztanleak alderdi laboristaren jarraitzaileak izan dira tradizionalki, SNP baino ezkertiarragoak. Kanpainak aukera eskaintzen zigun jendearekin hitz egiteko, sekula bozkarik eman gabeko jendearekin ere. Benetan desio genuen jendeak prozesu demokratikoan parte har zezan.\nAtez ateko prozesua oso gogorra da, nekagarria buru eta gorputzarentzat. Beraz, saiatu ginen ekintza hori ekintza politiko bilakatzen, manifestaldia balitz bezala, erresistentzia-inauteria, neoliberalismoaren eta austeritatearen aurka.\nZer ikasi duzue prozesuari esker?\nBi urteko epea geneukan biztanleen erdia baino gehiago konbentzitzeko. Beraz, presio eta presa handia sentitu nuen, eta gauza batzuetan huts egin genuen. Kanpainaren ostean zenbait lezio ikasi genuen, barne-demokraziari eta ardurei buruz. Era berean, ikasi genuen beharrezkoa dela korronte feminista indartsua edukitzea. Kanpora begira, ikusi dugu SNP oso erakunde boteretsua dela. Erreferendumaren aurretik 25.000 kide zituzten, eta orain, aldiz, 110.000. Gauza ona izango litzateke RI alderdi politiko bilakatzea, SNPrako isuri hori geldiarazteko. Baina alderdi askotako jendeak osatzen du RI, eta horregatik abiatu dugu alderdi berri bat, RISE.\nJenni Morrisonek eta biek idatzitako liburuan diozuenez, emakumeek inork baino gehiago irabaziko lukete independentziarekin, baina, gertagarriena zen gehienek aurka bozkatzea.\nYes kanpainak ez zuen genero-ardatza txertatu, eta, nire ustez, horregatik galdu genuen erreferenduma, besteak beste. Emakumeei ez zieten ezer eskaini, eta kanpainako hitzaldietan, emakumeren batek galdetzen bazuen ea zergatik eman behar zuen independentziaren aldeko botoa, zera erantzuten zioten: “doako haurtzaintza-zerbitzua emango dugu”. Emakumeen arazo bakarra balitz bezala, emakume guztiena, eta emakumeena soilik.\nNolatan erabaki zenuten liburu hori idaztea?\nBegira, erreferendumaren harira, emakumeen mobilizazio handi bat izan zen, Women for Independence (WFI) kanpaina, baina ez zuten feminismoaz hitz egin. Politikan jardundako emakumeek osatzen zuten, Eskoziako Parlamentuko kide ohiek eta abar. Sekula ez da izan horrelako emakumeen mobilizaziorik, eta asko miresten ditut. Kanpaina arrakastatsuak egin dituzte, besteak beste, emakumeen presondegi bat eraikitzearen aurka, baina sakonago jo behar lukete. Ni zain nengoen, independentzia eta feminismoaren arteko lotura potentzialak zeinek aipatuko, eta Jenni berdin sentitzen zen. Ikuspegi politiko oso antzekoa daukagu biok, erakunde sozialista erradikaletan ibilitakoak gara, eta marxista feministatzat daukagu gure burua. Liburuaren ondorioak nahiko garbi geneuzkan, baina prozesuan sakondu nahi genuen.\nZer lotura potentzial daude independentziaren eta feminismoaren artean?\nBritainia Handia estatu erreakzionario, arkaiko eta patriarkala da, bere egitura guztiek inperialismoa eta neoliberalismoa dute ardatz. Ideologia britainiar horrek, espezifikoki, emakumeak baztertzen ditu, sexismo instituzionalaren bidez: dirua arma nuklearretan inbertituz eta ez hezkuntza edo osasungintzan, bortxatutako andreak artatzeko zentroentzako laguntzak murriztuz... Aldi berean, feminismoaren ekarpen batzuk lapurtu dituzte, esanez emakume enpresaburu asko dauzkatela, emakume bat izan zutela lehen ministro... Aurpegia garbitzeko baizik ez dute egiten, kontua ez baita emakumeentzako xendra bat eraikitzea instituzio patriarkal horien barruan. Osorik hautsi behar dira, estatu britainiarra eta britainiartasuna eta instituzioak, lur emankor berria behar dugu emakumeen askapena loratzeko. Ez da perfektua izango, baina independentziak aukera ematen digu borroka feminista toki askoz garrantzitsuagoan ipintzeko.\nKlasearekin ere lotu duzue, noski.\nBritain is for the rich, Scotland can be ours [Britainia aberatsena da, Eskozia gurea izan daiteke] biltzarrean, independentzia klase-afera dela adierazi genuen, eta aberatsek ezetz bozkatuko zutela. Badago joera bat, klasea eta generoa bereizteko: “klase-afera da, beraz generoak ez du axola”. Aitzitik, Jennik eta biok bestelako diskurtso bat sortu nahi genuen: independentzia klase-afera da, baina generoa klasearen erdigunean dago. Gainera, akordio neoliberalaren kasuan, kapitalismo mota oso zehatz bati buruz ari gara, eta horren oinarrian emakumeen esplotazioa dago, aurreko ezein sistematan baino bortitzago.\nEskoziako mugimendu feministak ez du klase-ikuspegia txertatzen, oso instituzionala da, elitearen mailan jokatzen du, eta, beraz, emakumeen antolakunde itzelak dauzkazu, sekulako lana egiten dutenak, baina ez dira kalean mobilizatzen. Eraso ekonomiko benetan larriak jasan ditugu, eta emakumeen bizitzetan eragin dute, bereziki. Liburuan sartu dugun estatistika baten arabera, austeritate neurrien harira, murrizketen hiru laurdenek emakumeei eragin diete, txarrerako. Dirua aurreztearen ideologia hori guztia emakumeen bizkar dago. Adibidez, "housing benefit" [etxebizitza-laguntza] izeneko eskubidea daukagu, eta horrekin lotuta, gobernuak neurri berri bat txertatu zuen, jendeak "bedroom tax" [logela-zerga] deitzen diona. Kontua da alokairurako diru-laguntza murrizten dizutela, baldin eta etxeko logela bat hutsik badaukazu. Horrek sekulako eragina izan zuen emakumeengan eta neurriaren aurkako kanpaina bat abiatu zen. Dena dela, inork ez zuen feminismoa aipatu, eta kanpaina klasean oinarritu zen, soil-soilik. Berez ez da txarra, baina kontzientzia falta da: eraso hori emakumeen aurka zihoan, zuzenean, eta emakumeen antolakundeek ere eskatu beharko lituzkete kontuak, ez soilik ezker tradizionalak.\nEhunka lagunen aurrean hitzaldia eman zuen Bilboko Alternatiben Herrian, EHUko irakasle Mario Zubiagarekin eta CUPeko parlamentari ohi David Fernandezekin batera.\nAtal oso bat eskaini diozue segurtasunari.\nSegurtasunaren kontua hertsiki lotuta dago Britainiaren obsesio militarrarekin. Eskoziarrok estatu britainiarraren arma nuklearretatik 40 minutura bizi gara; Glasgow-n trena hartu eta ordu erdi eskasean ikus ditzakezu armak, ez baitituzte gordailu batean sartzen. Trident base militarrarena oso faktore garrantzitsua izan da kanpaina osoan zehar, SNPrentzat ere: argi utzi dugu independentzia lortzekotan ez ditugula arma nuklearrak gordeko.\nLiburuan erakutsi nahi izan dugu Trident-eko base militarra dela estatu britainiarren sexismoaren ikur gorena. Glasgow-tik 40 minutura dago eta arma nuklearrak gordetzen dituzte bertan. Orain gutxi lege bat aurkeztu dute basea eta armak berritzeko: milaka milioi libra xahutuko dituzte, aldi berean emakumeei kalte egiten dieten murrizketa ekonomikoak onartzen dituztelarik. Horra hor, sexismo instituzionalizatua. Britainiak kanpo-mehatxuen diskurtsoa elikatzen du, baina etxean gerra ekonomiko bat ari da jokatzen, emakumeen aurka.\nAndreok seguru egoteko, guk ez ditugu haurtzaintzari edo emakumeen errepresentazioari buruzko neurriak proposatu, aitzitik, lan prekarioa ilegalizatu nahi dugu, gutxieneko soldata bat ezarri, emakumeek beren burua sostengatu ahal izateko... Horrek babesten ditu emakumeak, patriarkatuaren aurka beren buruak taldean antolatzeko botereak, eta ez bonba nuklearrek, horrek ez du inor babesten!\nDeboluzioarekin batera izugarri hazi zen emakumeen errepresentazioa Eskoziako Parlamentuan. Nolakoa da egoera, gaur egun?\nEskoziako Parlamentua ireki zenean, emakumeek koalizio indartsu bat sortu zuten, genero-berdintasunezko parlamentu bat lortzeko helburuarekin. Benetan arrakastatsua izan zen, legebiltzarkideen %35 emakumeak ziren. Harrezkero, ordea, gainbeheran joan da. Jakina! Gure iritziz, hortxe dago gakoa: gauzak errotik aldatu behar dira, emakumeen borroka feminista kolektiboa behar da oinarrian, ez soilik emakume legebiltzarkideak.\nHorrexegatik, ganbera bikoitzaren aukera proposatu dugu. Westminsterren bezala, independentziaren ostean guk ere bi parlamentu nahi genituzke: bata arrunta eta bestea emakumeena. Komunitateek hautatutako emakumeek osatuko lukete Emakumeen Parlamentua, eta Eskoziako Parlamentuak erabaki nahi duen legedia oro pasa beharko litzateke bertatik. Beto-eskubidea edukiko luke, emakumeei eragiten dieten gauzen gainean, alegia, guztiaren gainean: osasuna, hezkuntza, ogasuna... Horrela, emakumeak politikoki heziko lirateke eta erabakiguneetako ohiko jarrera maskulinoa irauliko litzateke, emakumeak edukiko genituzkeelako erdi-erdian, herrialdeari buruzko erabakiak hartzen.\nNire amari ez zitzaion batere gustatu ideia hori, zentzugabea iruditu zitzaion. Eta nik erantzun nion: "nolatan izango da Westminsterreko Lorden Ganbera baino absurdoagoa? Gizonek gobernatzen dute erabat, eta ez ditu jendeak hautatzen ere, pribilegioen ondorioz daude hor". Orduantxe ulertu zuen. Horixe da kontzientzia hartzearen gakoetako bat, zentzugabekeria zehatz batzuk ikusezinak direla.\nAurrera begira jarrita, alderdi politiko bat sortu berri da, RISE. Zer dela-eta?\nGure helburua da sozialistak atzera ere Parlamentura itzultzea. Biziki garrantzitsua da independentziaren kausarako. Yes kanpaina oso anitza izan da: kanpaina ofiziala, RI, sindikatuak... Ahots horiei guztiei esker lortu genuen %45a, baina uste dugu Parlamentuan ere islatu behar dela aniztasun hori, jendeak garbi izan dezan independenteak izan gaitezkeela, eta ez duela zertan SNPren eskutik izan.\nZer toki izango du feminismoak RISEn?\nJennik eta biok liburua argitaratu genuenean hitzaldi pila bat egin genituen, eta batez ere emakume gazteak etorri ziren. Nire iritziz, feminismoaren laugarren olatua iristear da, eta konturatu naiz gero eta emakume gazte gehiago ari direla feminista gisa identifikatzen. Orain arte, Eskoziako kale eta erakundeetan ez da tokirik izan feminismoa lehentasuntzat duten emakumeentzat, eta etxe hori sortzen ari gara, feministak izan daitezen hasteko, independentziaren aldekoak, sozialistak.... Emakumeak nahi ditugu erakundearen buru.\nBadakigu oso zaila izango dela, azken hauteskundeetan %0,4 baikeneukan, errepresentazio ñimiñoa. Hala ere, hori hobetzea, edozein mailatan, garaipen itzela izango da, kasik independentzia baino hobea [barreak]. Gainera, Eskozian boto-sistema berezi bat daukagu, bi bozkakoa, eta bigarren boto horri esker alderdi txikiek aukera hobea daukate.\nNola txertatuko dituzue feminismoa eta gainerako ikaskizunak RISEn?\nJennik eta biok liburua argitaratu genuenean hitzaldi pila bat egin genituen, eta batez ere emakume gazteak etorri ziren. Feminismoaren laugarren olatua iristear da, mundu-mailan, eta konturatu naiz gero eta emakume gazte gehiago ari direla feminista gisa identifikatzen. Horrek ez du esan nahi Judith Butler irakurri dutenik, ezpada zerbaiten parte sentitzen direla, senez. Orain arte, Eskoziako kale eta erakundeetan ez da tokirik egon feminismoa lehentasuntzat jotzen duten emakumeentzat, eta etxe hori sortzen ari gara, feministak izan daitezen, eta independentziaren aldekoak, sozialistak...\nRISE anitza da, RIko jendea dago, alderdi sozialistakoa, komunitateetako aktibistak, austeritatearen aurkako mugimenduko jendea, LGTBI eskubideen aldeko mugimenduetakoak... Abuztuan abiatu genuen, eta abenduaren 5ean egingo dugu gure lehenengo biltzar demokratikoa, egitura eta abarrak erabakitzeko. Emakumeen sarearen harira, proposamen bat egin nahi dut, beto-eskubidearekin lotuta. Uste dut badaukagula kultura politiko bat non gizonek egiten baitute lan ideologikoa, eta emakumeek aktibismoa. Errotik aldatu nahi dugu hori. Emakumeak nahi ditugu erakundearen buru, eta uste dut egingarria dela, eztabaida irabazten ari garela. Edonola den, sekulako sexismoa dago eta uste dut sexismo hori are okerragoa dela muturreko ezker mugimenduan.\nNola ikusten duzu datorrena?\nEz nago irabaztera ohituta: sozialista naiz, feminista, eta Eskozian bizi naiz, zer gehiago esan nezake? Normalean, nahiko ezkorra naiz. Hala ere, Eskozian zerbait ikusgarria gertatu da, mila puskatan hautsi da politika zaharkitua, eta erreferendumari esker norbere burua politikoki hezteko sekulako prozesua gertatu da: jendeak inoiz baino gehiago irakurri du, zalantzan jarri ditu politikariak eta hedabideak...\nEz dut erronka gutxiesten, baina bi urtez kanpainan aritu gara, estatu britainiarra hausteko asmoz, eta ez dakit bat ote dagoen hori baino gauza anbiziotsuagorik... Oraingo honetan ez baditugu parlamentariak sartzen, hurrengoan sartuko ditugu. Nolabait ere, sentitzen dut Pandoraren kaxa bat ireki dela: ideia berriak daude, jendea gauzak egiten... itxaropena daukat.\nKanal hauetan artxibatua: Eskoziaren independentzia | Feminismoa | Antikapitalismoa\nEskozian independentziari buruzko bigarren erreferenduma deitzeko eskumenak eskatu zituen abenduan Eskoziako lehen ministroak, eta ofizialki erantzun dio orain Erresuma Batuko lehen ministroak: eskumenak ukatu dizkio. Independentziaren alde 80.000 lagun batu dituen Glasgowko... [+]